text:
Fyrstu frálandsfólkini fara til Johan Sverdrup-leitiøkið
Startskotið at fáa upp ímóti 2.400 kvinnur
og menn at gera Johan Sverdrup-økið í Norðsjónum tilreiðar at reka, varð latið
av í gjár.
Statoil boðaði í
gjár frá, at umleið 150 fólk pluss manning frá ProSafe eru farin at sigla
flótandi íbúðarpallin “Safe Zephyrus” úr Mekjarvík uttanfyri Stavanger við kós
móti Johan Sverdrup-økinum í Norðsjónum.
Tá íbúðarpallurin
kemur út til Johan Sverdrup-økið, er tað samstundis byrjanin til
frálandsarbeiðið í økinum, eitt arbeiði, sum kann taka upp í 50 ár.
- Hetta er ein
stórur dagur fyri Statoil og Johan Sverdrup-samtakið, nú vit senda fólk út í
økið at gera tilreiðar at seta gongd á framleiðsluna, sum væntandi byrjar eina
ferð í seinnu hálvu komandi ár, sigur Trond Bokn, ætlanarstjóri hjá Johan
Sverdrup.
Tá “Safe Zephyrus”
er komin til økið í vikuskiftinum, byrjar arbeiðið at støðla fyrsta stigarørspallin,
og gera tilreiðar at binda hann saman við sjálvan oljupallin. Tá ið tað er
gjørt, kemur hotellið ella “jacktellið”, Haven, út til Johan Sverdrup og
soleiðis økja songjarkapasitetin til nærum 900 sengur.
Stutt eftir fara
upp ímóti 2.400 fólk á trimum vaktum frá bæði Statoil og øðrum at hava Johan
Sverdrup sum arbeiðspláss.
- Trygdin er
týdningarmikil fyri alt okkara arbeiði og Johan Sverdrup. Tá vit so hava fleiri
túsund frálandsfólk í arbeiði har úti, kenna vit sjálvandi eyka ábyrgd.
Hágóðska hevur tískil eyðkent alt okkara arbeiðið við Johan Sverdrup-ætlanini
higartil, og vit fara at gera alt til tess støðugt at varðveita høgu trygdina,
sigur Trond Bokn.
Kelda: Statoil


c: text/html

text:
Í 1950-árunum herdu svartir amerikanarar stríðið fyri samfelagsligum, fíggjarligum og politiskum javnrættindum. Fleiri milliónir fólk vóru við í friðarligu mótmælistiltøkunum ímóti rasuskilnaði. T.d. noktau fólk í Alabama í eitt heilt ár (1955-56) at koyra við teimum bussum, sum høvdu serligar sessir til svørt og hvít. Fyri átakinum stóð baptistpresturin Martin Luther King. Í 1963 gingu King og viðhaldsfólk hansara dag um dag mótmælisgongu til ráðhusið í Birmingham í Alabama, tó at myndugleikarnir í býnum beittu hundar eftir teimum og spulaðu tey við brandslangum. Seinni sama ár fóru nøkur 100.000 borgararættindafólk mótmælisgongu til Washington. Tingið gav eftir, og í 1964-65 viðtók tað lógirnar um borgararættindi, sum bannaðu, at mannamunur varð gjørdur á svørtum og hvítum.
Í 1954 eydnaðist teimum, sum stríddust søk teirra svørtu at fáa hægstarætt at viðurkenna, at svørt og hvít børn skuldu ganga í sama skúla. Hvítar mannamúgvur løgdust á svørt børn, og í Mississippi var ein 14 ára gamal næmingur myrdur. Í Little Rock í Arkansas setti stats ovastin stats hirðina at halda skil á og vísti 9 svørtum næmingum úr skúlanum. Forsetin sendi samveldisherdeildir til Little Rock at ansa eftir, at svartir næmingar sluppu í skúla.
Fleiri mió. svørt fólk fluttu til norðara og vestara part i USA í 1950- og 1960-árunum. Fá fingu gott arbeiði, og býarpartarnir, har tey búsettu seg, gjørdust fátækrabýlingar. Summi fóru í part við oddamonnum sum Malcolm X, ið mælti til, at tey svørtu skuldu taka handlar og skúlar, har ið tey búðu, og seta hart ímóti hørðum. Í nógvum býum varð ófriður (1965-1968), men lítið batti. Enn striðast svartir felagsskapir fyri javnrættindum.
Eitt av krøvunum var, at føðingardagur Kings skuldi vera almennur hátíðardagur, og at øll minnast orð hansara "Eg droymi um, at henda tjóð einaferð stígur fram og av sonnum setur í verk viðtøku sína: "Vit halda tað vera sjalvsagt, at øll menniskju verða javnsett og hava fingið ávís ómissandi rættindi frá skaparanum."
Niðanfyri standa nakrar av talunum hjá eitt nú Martin L. King og Malcolm X.
Give Us the Ballot (1957)
Paul's Letter to American Christians (1958)
I Have a Dreame (1963)
Nobel Prize Acceptance Speech (1964)
Beyond Vietnam (1967)
The Chiskens Come Home to Roost (1963)
Message To The Grass Roots (1963)
The Ballot or the Bullet (1964)
After the Bombing (1965)

robotstxt: allowed

filter: keep


text:
Vinnuligt virksemi er fortreytin fyri vøkstri í samfelagnum, og eitt væl ment samferðslukervi er fortreytin fyri, at fólk og vinnulív fáa skapt hendan vøkstur.
Námsvinna í Grønlandi
Námsvinna hevur verið í Grønlandi síðan í 50'unum, tí stórur áhugi er fyri tí málmi, sum finst í grønlendsku undirgrundini. Námsfeløg úr øllum heimin
Bingjuhavn á Oyrareingjum
Tórshavnar kommuna er nógv vaksin seinnu árini, og síðan Kollafjørður kom upp í kommununa, hevur Tórshavnar Havn víðkað um sítt virksemi við at útbygg


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Hevur tú hug at ganga á Fiskivinnuskúlanum?
19.02.2013
Hevur tú áhuga fyri náttúru, náttúrutilfeingi, umhvørvi og burðardygd, so er Fiskivinnuskúlin rætta valið av miðnámsútbúgving. Skúlin bjóðar eina 3-ára tilfeingisbreyt, sum serliga vendir sær til ung við áhuga fyri náttúruvísindi.
Útbúgvingin gevur almennan lestrarførleika til víðarigangandi og hægri lærustovnar. Hygg í faldaran frá Fiskivinnuskúlanum her.
Fiskivinnuskúlin flutti inn í ein nýggjan skúlabygning í mars 2009, sum liggur inni á Fjørð í Vestmanna. Skúlin er útgjørdur við øllum hugsandi hølum og hentleikum til nútímans undirvísing.
Umsóknarfreistin er fríggjadagin 15. mars 2013. Um tú hevur hug at søkja, kanst tú venda tær til skúlan á tlf. 424 573 ella 221 654. Til ber eisini at senda teldupost til adressuna: fiskvest@fiskvest.fo.
Umsóknarblað og vegleiðing kunnu heintast á heimasíðuni hjá Fiskivinnuskúlanum: http://www.fiskivinnuskulin.fo/.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Tað veit den, tað er 3.juni og eg havi fingið summarferiu! Eg haldi faktiskt at tað er nokk so craaaaazy! Ótilvitað havi eg opinbart valt eitt studie, sum hevur tær longstu feriurnar, og veist tú hvat? Eg skal ikki klaga. At verða lesandi er snøkt sagt, faaantastiskt! Eg kenni meg slett ikki ótolna, at gerast liðug. Sum eg havi hoyrt so nógv onnur siga, so eri eg eisini sannførd um, at hetta verður tíðarskeiðið eg altíð fari at hyggja aftur á við einum smíli.
Sjálvandi er tað ikki bara stuttligt, men er nakað tað?
Hesar seinastu vikurnar havi eg verið undir rættiliga stórum trýsti, men fyri at tað ikki skal verða lygn, so trívist eg rættiliga væl í tí. So nú eru tríggjar royndir farnar afturum bak, men tað veit den, eg eri eitt lítið sindur nervøs fyri at tann eina kanska ikki var heilt so góð.. Soleiðis er.. man kann ikki duga alt, og statistik dugi eg bara ikki serliga væl. Men eg krossi fingrar, og haldi fast í vónini um, at tað kanska var nokk til at eg klári tað.
Men óansæð, so havi eg fingið summarferiu í dag, og hvat skulu komandi mánaðarnir so brúkast til??
Hetta er soo typiskt! Man stressar og stressar um at skulu lesa og fyrireika seg til royndir. Men tíðin gongur soo skjótt, og áðrenn man veit av, er alt yvirstaðið. Haha… og tað sama hendir hvørja ferð. Eftir standi eg við einari tómari kenslu!! Snedugt ha? ella kennir tú til tað? Brádliga dámi eg slett ikki fríheitina, og kann fanga meg sjalva í, at føla meg ræstleysa. Men man eg ikki skjótt fara at venja meg við fríheitina? Júú tað rokni eg við. Tað veit den, summarferian er næstan líka long, sum semestrið, so eg havi nokk av tíð.
Eg havi TRÍGGJAR MÁNAÐAR SUMMARFERIU, og fyrsta stop verður í Fuerto Ventura í Gran Canaaaaria!
Tað er faktiskt longu í morgin, at eg saman við mínum fittu systkjum fari suðureftir. (Um tú ikki hevur lisið, um hvar hetta hugskotið kom frá, kanst tú lesa tað HER). Men ja, vit fara suðureftir at hyggejolla okkum í eina viku.
Leiðin gongur til Gran Canaria, og eg havi enn einaferð trupulleikar við at pakka! (SUUURPRISE!!) Náhh.. sum ikki einaferð, taki eg øll klæðini fram, og komi skjótt til eina niðurstøðu – her er ALT for nógv! Eg skal verða burtur í eina viku og havi klæðir til ein heilan mánaða. Den går ikke..
Men nøkur ting mugu við, og eg havi funnið útav hvørji tey eru. Nøkur eru bara alfa omega, og onnur eru ting, sum eg ofta gloymi og síðani endi við at keypa tá eg komi fram.
Tað fyrsta er eitt sindur sjálvsagt!
1. BIKINI!
Frata altso.. eg føli slett ikki at eg eri í bikini formi, men veist tú hvat? so er tað gott at svimjidraktin er blivin eitt HITT, tí har kann man í hvussu er fjala eitt sindur. Men faktiskt eri eg eisini komin har til, at eg ikki leggi so nógv í, um eg ikki eri topp trimmað (ikki tí eg nakrantíð havi verið tað, men anyways). Tað er eisini í fínasta ordan at rumpan er eitt sindur slaskut, og beinini hava hasi fittu holini….. náhh ja, tað kallast nokk Appilsinhúð!! Aja, sovrigt fylgir við og tað er ikki verðins undirgangur. So eg fari gleðiliga í míni mongu bikini og teir dagarnar eg ovurát til morgunmatar buffetina, so velji eg kanska svimjidraktina framum!
Eg havi tendens til at vilja keypa mær eitt nýtt bikini hvørja ferð eg fari at ferðast. Tá eg sigi eitt nýtt sett, endar tað ofta við at blíva trý.. So her er eitt sindur at velja ímillum eftir hondini. Tey nýggjastu í samlingini eru hesi:
2. Ein summarhatt
Tað næsta er nakað, sum eg kanska ikki so ofta áður havi haft við. Eg elski at fara í okkurt øðrvísi tá eg fari á feriu, og tá tað er heitt er gott at sleppa í skuggan viðhvørt. Tá er tað gott at hava ein hatt! – kanska ikki ein bøllahatt, men heldur ein lekkran smartan hatt, sum hendan. Eg eri smask forelskað í honum. Hann hevur júst litirnar mær dámar, so hesin kemur heilt sikkurt við.
3. Make-up
Sjálvandi havi eg make-up við á feriu, men eg brúki ofta onkrar aðrar vørur, enn eg brúki í gerandisdegnum. Ofta havi eg ikki so tunga smynku á, tí tað er heitt og eg fegin vil fáa eitt sindur av liti. Men hóast tað, vil eg helst hava okkurt, sum ger at mín húð sær frísk og lekkur út. So velji eg heldur t.d. HETTA Honey Bronze Drops of sun frá THE BODY SHOP, sum tú kanst blanda við tínum andlitskremi, og gevur húðini eitt sindur av liti og lekkurt glow. Drops of youth verjur húðina, og tískil verður tað eisini koyrt í maku-up taskuna. (er grøni liturin ikki bara to die for??). Honey Bronze highligtarin og hendan lekkra lip palettin mugu sjálvandi eisini sleppa við. So havi eg mestsum alt eg havi tørv á, til eitt lætt og lekkurt summarlook.
4. Sólkrem og sjálvbrúnara
Tað kann gott verða at eg fari at liggja og sóla mær, men eg tími ikki at blenda øll hini brúnu fólkini, við mínari hvítu húð. So sjálvbrúnarin skal sjálvandi við, so sleppi eg eisini undan, at skula liggja og slikka sól allan dagin. (Tað tekur at líka væl eina øld at fáa farvu, og tað er bara spill av tíð).
Eg havi bæði ein “instant tan” og ein ordiligan sjálvbrúnara við. Haha.. so her er nokk at velja ímillum. Eg havi faktiskt ikki roynt hendan sjálvbrúnaran fyrr, so nú verður spennandi at vita, um eg fari at líkjast einari sebru ella um tað fer at geva eitt gott úrslit.
Tá tað kemur til sólkrem, dámar mær best tey við olju í og sum kunnu sproytast á húðina. Eg havi góðar royndir við hesum frá Nivea.
5. Vanligar toppar
So til tað síðsta..
Hetta er eitt av teimum eg aaaltíð gloymi! Ístaðin pakki eg fínar toppar og blusir við, men altso.. tá tað eru 30+ stig, tími eg ikki at verða í onkrum, sum situr ov tætt, er ov heitt og sum faktiskt ikki gagnar mær á nøkrum økjum. Tað er tá eg sakni tann vanliga hvíta (ikki ov stramma) toppin, sum bara er deiligur at verða í.
So hesuferð havi eg pakkað fleiri keðiligar, men behagiligar toppar. Eg eri vís í at eg verið glað fyri teir, tá eg komi í hitan á Gran Canaria.
Hetta var tað fyri hesuferð! Nú eri eg klár at fara 🙂
M&K


text:
Slóðir
Participant Portal - síða við kunning um øll útboð og har allar umsóknir skulu latast inn
Participant Portal IT manual - vegleiðing og hjálp
DESCA (Development of a Simplified Consortium Agreement) - uppskot um standardavtalu millum partar í einari verkætlan
CORDIS - tíðindi og kunning um ES verkætlanir
Euraxess - kunning til granskarar, sum flyta millum lond
Marie Curie - flytføri skipanin í Horizon 2020
Net4Society - sosial- og hugvísindi í Horizon 2020
SiS.net - vísindi í samfelagnum
EASME - skrivstovan fyri smáar og miðalstórar fyritøkur
ERC - Evropeiska Granskingarráðið
Energy Union - kunning um orkuætlanina hjá ES
IGLO samtak av menningar- og granskingarstovnum við sæti í Brussels


text:
Pullertarnir í Fuglafirði hildu ikki
vinna07-12-2017 - 21:00 - Jóanis Nielsen
Í Fuglafirði leikaði hart á í dag. Vit skrivaðu um Trónda í Gøtu, sum sleit fleiri endar og um Tummas T., vit skrivaðu, at Tummas T. fór á Skálafjørðin, men teir fóru á Oyrareingir.
Hjá Tummas T slitnaðu endar fleiri ferðir, endar sum eru úr spektra og hava eina brotstyrki uppá 140 tons - teir slitnaðu sum trillitráður, aðrir hildu, men so gekk tað bara útyvir pullertarnar á bryggjuni í staðin, onkur boygnaði og onkur varð ryktur heilt burturúr stoypingini.
Tummas T. skuldi landa svartkjaft til Havsbrún seinnapartin, men har var einki at gera, teir fóru frá og liggja nú á Oyrareingjum
Sí myndirnar niðanfyri her.


text:
Rørsluvika í Kollafjarðar skúla
Í samband við at 2009 er sett til at vera rørsluár, fara vit í Kollafjarðar skúla at koma við okkara íkasti til árið. Vit hava sett viku 21, sum er frá 18. til 22. mai, at vera okkara “rørsluviku”.
Fyri skúlagongdina merkir hetta, at komandi vika verður væl øðrvísi enn vanligt. Vit miða vit ímóti, at allir næmingarnir ganga ella súkkla í skúla hesa vikuna. Skúlin hevur saman við skúlastýrinum gjørt av, at skúlabussurin sleppir børnunum av við Kjalnesbúðina, so næmingarnir kunnu ganga heim í skúlan. Tá ið dagurin er liðugur, fara næmingarnir til hús sum vanligt.
Skúlin vil við hesum heita á allar bilførarar um at vera sera ansnar í ferðsluni á bygdarvegnum nevnda tíðarskeið.
Skúlin hevur gjørt eina fyribils skrá fyri rørsluvikuna og eru fleiri ymisk tiltøk á skránni, eitt nú túrar til fjals og rógving á fjørðinum. Viðmerkjast skal, at talan er um eina fyribils skrá, og at broytingar tí kunnu verða gjørdar í henni, eitt nú um veðrið ikki er til vildar.
Sum part av rørsluvikuni, skipar skúlin mánakvøldið 25. mai kl. 19.00 fyri fyrilestrum um rørslu og kost. Magni Mohr fer at tosa um sambandið millum rørslu og góða heilsu og Jóhanna á Tjaldrafløtti fer at tosa um týdningin av røttum kosti. Endaliga skráin fyri kvøldsetuna verður at finna her á heimasíðuni.
Skriv um rørsluvikuna liggur hjálagt her.
Við vón um góða undirtøku fyri vikuni.
Kollafjarðar skúli


text:
Lestrarkort
Títt samleikaprógv á Setrinum
Øll lesandi fáa útflýggjað lestarkort, sum er eitt samleikaprógv, tú kanst brúka í ymsum høpum.
Saman við váttan um innskriving hevur tú sent inn mynd av tær sjálvum/sjálvari og eru hesi bæði grundarlagið fyri innskrivingini á Setrið og fyri prentingini av lestarkortinum.
Hvat skal lestrarkortið brúkast til?
1. Tú skalt brúka lestrarkortið sum samleikaprógv í sambandi við próvtøkur.
2. Tú kanst brúka lestrarkortið sum lyklakort til kopi- og prentmaskinur kring um á Setrinum
3. Tú kanst brúka lestrarkortið sum lykil til úthurðar á summum deildum.
4. Tú kanst brúka lestrarkortið sum samleikaprógv, tá STUDNI og Strandfaraskip Landsins biða um prógv fyri, at tú ert lesandi.
Tú fært lestrarkortið útflýggjað á deildarskrivstovuni ella frá Lestrarskrivstovuni áðrenn heystfrítíðina í fyrstu lestrarhálvu.


text:
Møði á biltúrinum
Tú eigur at vera væl hvíld/ur, tá tú fert at koyra. Hevur tú verið í gongd ein heilan dag, er umráðandi at tú hvílir teg, áðrenn tú fert avstað. Ofta verður koyrt leingi fyri at koma vegin fram skjótast til ber, men tað ávirkar trygdina, um tú koyrir, tá tú ert móð/ur. Gransking vísir, at um tú koyrir í samfeldar átta tímar, er vandin fyri óhappi dupult so stórur.
Eru tit fleiri, sum hava koyrikort, skiftist so um at koyra. Sambært Euro NCAP er møði ein viðvirkandi orsøk til 20 % av álvarsligum ferðsluvanlukkum. Verður tú troytt/ur, koyr til síðis á tryggum staði og fá tær ein lúr í 15-20 min.
Vanlig tekin um møði
- Eyguni kennast tung
- Tú geispar
- Tú minnist ikki, hvat er farið fram seinastu løtuna
Um tú ert troytt/ur
- Steðga á einum steðgiplássi og hvíl teg í 15-20 min
- Gakk ein túr og fá fríska luft
- Drekk ein kopp av kaffi
Et sunt
Tak ríkiligt av vatni við til túrin. Eitt gott hugskot er at hava frukt og grønmeti við, sum tit kunnu eta, meðan tit eru ávegis, um blóðsukrið fellur.


text:
LED-perur hava verið á marknaðinum í nøkur ár, men tað er ikki fyrr enn nú, at tær eru vorðnar gerandiskostur. Hetta er bæði tí, at perurnar nú eru vorðnar betri í góðsku og tí at tær ikki eru so kostnaðarmiklar at keypa, sum tær vóru í fyrstani.
Tað eru nógvir pengar at spara við at brúka LED-perur, men tað krevur so, at eitt sindur av eyka peningi verður brúktur, tá perurnar, sum framvegis eru dýrari enn bæði halogen-perur og serliga dýrari enn vanligar perur við gløðitráði, verða keyptar.
Taka vit sum dømi 5 halogen-perur á 35 watt, sum eru tendraðar í miðal fýra tímar um dagin, og samanbera við fimm LED-perur á 5 watt (5 watt LED gevur á leið somu ljósstyrki, sum 35 watt halogen), so sær roknistykkið soleiðis út:
- 5 stk. halogen-perur, 35 watt, 4 tímar um dagin: 1460 tímar árliga. Nýtslan er tá 256 kilowatt-tímar. Prísurin hjá SEV er kr. 1,89 fyri kilowatt-tíman, so hetta gevur 484 krónur árliga.
- 5 stk. LED-perur, 5 watt, 4 tímar um dagin: 1460 tímar árliga. Nýtslan er tá 37 kilowatt-tímar. Prísurin hjá SEV er sum sagt kr. 1,89 fyri kilowatt-tíman, so hetta gevur 78 krónur árliga.
Ein góð halogen-pera heldur í eini trý ár, meðan ein góð LED-pera kann halda í 14 ár. LED-perur eru fýra til fimm ferðir dýrari enn halogen-perur, men munurin er minkandi.


text:
Ingi Samuelsen
11.01.2017 - 18:52
Ítróttur > Ítróttur > Hondbóltur
Heimsmeistarakappingin í hondbólti fyri menn byrjar í kvøld. Kappingin verður hildin í Fraklandi, og fyrsti dysturin verður millum vertirnar, Frakland, og Brasilia.
Frakland er stórfavorittur til at vinna – ikki bara byrjanardystin, men eisini kappingina. Frakland hevur vunnið gull í trimum av teimum seinastu fýra HM-kappingunum.
Á franska liðnum eru fleiri stórar og gávuríkar stjørnur, sum nú eru komin í ein aldur, har teirra leiklutur í topphondbólti er við at vera komin til seinastu ørindini.
Ein teirra er 32 ára gamli Nikola Karabatic, sum hevur spælt 259 landsdystir fyri Frakland og skorað yvir 1.000 mál. Hann spældi sín fyrsta landsdyst í 2002 og hevur síðan vunnið átta gullheiðursmerki í HM, EM og OL-kappingum.
Nikola Karabatic er tó langt frá elsti maður á franska liðnum. Málmaðurin, Thierry Omeyer er 39 ár, og Daniel Narcisse er 36.
Brasilskur hondbóltur hevur havt góð úrslit hjá kvinnunum, men harrarnir hava enn ikki gjørt tær stóru skreytirnar. Besta HM-úrslitið hjá Brasil er 13. plássið í 2013 og so OL í heyst, tá teir komu fram til fjórðingsfinalurnar.
Dysturin millum Frakland og Brasil byrjar klokkan 20.
Tað er hetta steypið, ið kappast verður um (Mynd: EPA)


text:
Fyrst hoyra vit Silas Olofson tosa um virksemið hjá Kirkjuliga Missiónsfelagnum, bæði í Føroyum og uttan fyri landoddarnar. Silas greiðir frá kallinum sum trúðboðari og avbjóðingunum hann hevði í Turkalandi sum trúðboði. Til seinast sigur Silas frá Várstevnu Kirkjuliga Missiónsfelagsins, sum skipa verður fyri í døgunum 27-29 apríl 2018 í Missiónshúsinum við Landavegin í Havn. Sí skrá: kmf.fo
Síðani ringja vit til Hildu Viderø, sum greiðir frá felagsskapinum Føroya Pro Vita. Hilda greiðir frá stovnan til í dag, m.a. um ráðgeving í samband við fosturtøku o.a. Ein og hvør kann fáa ráðgeving áðrenn ella aftaná fosturtøku ella at tekna seg sum lim, við at venda sær til Hildu Viderø, tlf 771710 – 216785 ella Maria Forrestal tlf 771700 – 515386. Meira kunning um Føroya Pro Vita og Ráðstevnuna fæst á provita.fo.
Vertur & teknikari: Albin Johannesen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”


text:
Kærur
Soleiðis ber til at kæra
Um tú ikki ert nøgdur við eina avgerð, ið Trygd hevur tikið í einum ávísum máli, ber til at kæra avgerðina. Tú kanst skriva til:
Trygd Tryggingarfelag
Att.: Kæruábyrgdarin
Oknarvegur 5
Postboks 44
110 Tórshavn
Tú kanst eisini senda kæruna á teldupost adressuna: klaga@trygd.fo
Kæran verður viðgjørd beinanvegin, og vit miðja eftir at geva tær eitt skjótt svar. Tó má hædd verða tikin fyri, at summi mál eru torførari at viðgera enn onnur, samstundis sum kærutíðin kann verða ávirkað av, hvussu nógv mál eru til viðgerðar. Vit miðja tó eftir, at tú fært svar innan 14 dagar.
Vinarliga greið frá málinum so gjølla sum til ber, tá hetta kann lætta um málsviðgerðina. Greið frá, hví tú ert ónøgdur við avgerðina, og hvussu tú ynskir málið avgreitt. Legg somuleiðis øll týðandi skriv/skjøl við kæruni. Um so er, at vit hava brúk fyri fleiri upplýsingum, seta vit okkum í samband við teg.
Um tú framvegis ikki ert nøgd/ur við avgerð okkara
Um tú, eftir at kæran er viðgjørd, framvegis ikki ert nøgd/ur við avgerð okkara, kanst tú kæra til:
Ankenævnet for Forsikring, sí teirra heimasíðu her
Oyðiblað til kærur til Ankenævnet for Forsikring finnur tú her
Tú kanst eisini kæra elektroniskt her
Ankenævnet for Forsikring viðgerð bert kærur yvir egnar privatar tryggingar, og akfarstryggingar (sjálvt um talan er um vinnuakfør). Ein treyt fyri at Ankenævnet for Forsikring tekur ímóti kæruni er, at semja er roynd við tryggingarfelagið áðrenn.
Eitt kærugjald á 200,00 kr. (2017) verður kravt. Gjaldið verður goldið tær aftur, um tú fært fult ella lutvíst viðhald í kæruni.


text:
Priority Pass
Priority Pass er eitt tilboð til allar Mastercard Platinum kundar. Við Priority Pass hevur tú atgongd til 700 bíðistovur (lounge) á flogvallum í 400 býum kring heimin, har ferðandi kunnu hvíla seg, fáa okkurt at drekka, lesa bløð og nýta internet.
Fyrimunir við Priority Pass
Til tín, ið hevur Mastercard Platinum
- Hevur tú Priority Pass, kanst tú bjóða gestum við í bíðistovurnar.
- Í bíðistovunum ber til at hvíla seg, fáa okkurt at eta og drekka, eins og tað er høgligt at arbeiða.
- Kann brúkast í meira enn 400 býum kring heimin.
- Atgongd til bíðistovur (lounge) í meira enn 700 flogvøllum.
- Prísurin fyri at vitja bíðistovurnar er ymiskur frá staði til stað.
Í Danmark er atgongd til bíðistovur í Billund og Keypmannahavn. Eitt yvirlit yvir allar Priority Pass-bíðistovur sæst á www.prioritypass.com. Prísurin fyri at vitja bíðistovurnar er ymiskur frá staði til stað. Limir í Priority Pass kunnu eisini bjóða gestum við.
Um tú ynskir at gerast limur í Priority Pass, kanst tú útfylla umsóknarblaðið omanfyri og senda okkum tað.


text:
EvnisvikanSkrivað hevur Heidi Danielsen
.
Foreldafundur í HádeildiniSkrivað hevur André Frederiksberg Danielsen
Felags foreldrafundur í Hádeildini mikukvøldið 3. oktober klokkan 18.00
Felags foreldrafundur verður í Hádeildini (7., 8., 9., 10. flokkur). Fundurin verður í fimleikahøll skúlans frá klokkan 18.00 – 20.00
• Mál á skránni:
• Hvussu verður Hádeildin skipað
• Hvat virðisgrundarlag byggir hon á
• Verkætlan
• Felags tiltøk í Hádeildini
• Heimasíða skúlans
• Heimasetningur hjá Hádeildini á heimasíðu
• Teldlar
Ein kaffisteðgur verður miðskeiðis á fundinum, har foreldur hava møguleika at práta við lærararnar
Vinaliga lærararnir í Hádeildini.


text:
Warwick Davis
Warwick Ashley Davis (føddur 3. februar, 1970) er ein enskur sjónleikari. Hann spældi høvuðsleiklutin í Willow og Leprechaun, og so spældi hann Ewok Wicket í Return of the Jedi og professaran Filius Flitwick og Griphook í Harry Potter filmunum.
Privatlív[rætta | rætta wikitekst]
Warwick Davis hevur dvørgavøkstur, hann er føddur við sjúkuni spondyloepiphyseal dysplasia congenita (SED). Hann er giftur við Samanthu (fødd 1971), ið hevur achondroplastia, ið er tað slagið ið umleið 70% av øllum dvørgum hava. Tey búgva í Yaxley, nærindis Peterborough, Cambridgeshire. Tey hava fingð fýra børn, harav tvey eru á lívi: dótturin Annabelle og sonurin Harrison, bæði hava SED. Tveir teir fyrstu synirnir doyðu stutt eftir føðing orsakað av einari deyðiligari kombinatión av dvørgvøkstrinum hjá báðum foreldrunum. Samantha er dóttir Peter Burroughs, ið er sjónleikari og stjóri á fyritøkuni Willow Management, og systir Hayley Burroughs, ið er sjónleikarinna.


text:
Burak Yeter á Okkara Tórsfest 2018
mentan26-01-2018 - 11:53 - Jóanis Nielsen
Tað verður lagt upp til tað heilt stóra brakið á Okkara Tórsfest á Vaglinum í Havn, leygarkvøldið 21. juli, tí longu nú er kunngjørt, at bæði Burhan G og Danny & The Veetos verða millum mongu nøvnini. Og í dag er kunngjørt, at eisini Burak Yeter fer at seta lív í á Okkara Tórsfest 2018.
Nýggjasta navnið á plakatini hjá Tórsfest er DJ’arin Burak Yeter, sum fekk sítt heilt stóra altjóða gjøgnumbrot síðsta summar við lagnum “Tuesday”. Lagið hevur verið sera nógv spælt á dansistøðum og útvarpsrásum kring heimin og higartil er tað spælt yvir 230 milliónir ferðir á Spotify.
Burak Yeter eru føddur í Turkalandi, men er búsitandi í Hollandi, har hann framleiðir tónleik. Hann ferðast nógv kring heimin, har hann er DJ á teimum stóru dansistøðunum og festivalunum. Nú kemur hann so til Føroyar í summar, har hann fer at seta lív í fjøldina á Okkara Tórsfest 2018.
Forsølan er byrjað
Forsølan av atgongumerkjum til Okkara Tórsfest 2018 er byrjað í Power í SMS og á ebillett.fo, har tey fyrstu atgongumerkini fara fyri serprís fram til kl. 18.00 í dag. Eftir hetta hækkar prísurin og atgongumerki fáast tá í Fast-handlunum kring landið, Power í SMS, Kunningarstovuni í Steinatúni og á ebillett.fo.
Komandi tíðina verða enn fleiri nøvn avdúkaði - bæði útlendsk og føroysk.


text:
12.10.14
Homo Communicatus
Í kvøld varð fyrsta Sjá-sendingin við sjarmerandi og vælupplagda Heina í Skorini í sjónvarpinum. Einfalt format, har einki uttan samrøðan er í fokus, sjónvarpssamrøðan, sum vit fyrst og fremst kenna frá norska Fredrik Skavlan. Ein vertur og ein gestur í senn. So hvørt gestirnir eru avgreiddir, flyta teir stól og ein nýggjur kemur inn. Eitt formaterað format. Fyrstur var múgvandi vinnulívsmaður við sjáldsamum visjónum, Poul Hansen, sum greiddi frá um aktuellu Dimmu, men eisini um ein truplan biolog á Heilsufrøðiligu Starvsstovuni, síl og bleikju. Kundi hugsað mær at hoyrt nærri um hesa bleikju, sum eg ikki kenni. Sindur tungt prát og aftaná varð interviewoffrið sett í skammikrók, meðan hini tosaðu, uttan at hann slapp ella varð drigin uppí kommunikativa spælið. Nokkso absurd. Tí hann gjørdi meg forvitnan, Poul. So komu tvær kvinnur, Jensina Olsen og Eva Maria Brynhildardóttir. Báðar aktuellar, Jensina við leikinum Orsaka! á Tjóðpallinum og Eva Maria sum Sandy í Grease í Norðurlandahúsinum. Men aktualiteturin var sum einki at rokna mótvegis persónligu søgunum, fyrst alkoholismu hjá pápanum og síðani kynsliga misnýtslu, framd av biologiska pápanum og fortald av misnýttu dóttrini sjálvari. Beint fram skakandi. Í hvussu er eitt sunnukvøld eftir fleiri borgarligar konfirmatiónir við róma og fromasju. Í øllum trimum prátunum legði eg til merkis, at verturin gav sær góðar stundir at nevna, at tey høvdu tosað saman frammanundan. Hetta vísir greitt, hvussu seriøsur verturin er, og at hann ger vart við, at hann arbeiðir okkara vegna. Og so er Heini allan vegin ein frálíkur samrøðupartnari, nærlagdur og nærverandi. Tá eru bestu fortreytir longu skaptar fyri góða prátinum. At trupul evni verða blakað inn á pallin, ger upplivingina eitt vet saftigari. Avbjóðingin er so at sleppa undan, at vit fara at sussa um álvarsmál. Og hóast vit kunnu skýra tað einki annað enn talking heads, tá fólk bara síggjast tosa á skíggjanum, so er júst hetta, talking heads, kjarnin í øllum fjølmiðlaðum formatum í øllum miðlum í øllum londum til allar tíðir. Homo Communicatus. Eisini vit eiga at hava eina tílíka sending, hvørt sunnukvøld, einki minni. Gleði meg longu til næstu samrøðutrio hjá Heina í Sjá.
at 11:31 PM
Labels: fjølmiðlar, public service, ummæli


text:
Toskakvotan í Barentshavinum minkar 12,5%
Føroyar og Rusland hava gjørt avtalu fyri 2017. Toskakvotan í Barentshavinum minkar og Rusland fær minni av Makreli í Føroyskum sjógvi
Føroyar og Russland skrivaðu fríggjadagin 1. desember undir fiskiveiðiavtalu fyri 2018, eftir at samráðingar hava verið í Tórshavn 30. november og 1. desember. Hetta var 41. fundurin í felags russisku-føroysku fiskivinnunevndini, og 27. november í ár vóru 40 ár liðin, síðani fyrsta sínámillum fiskiveiðiavtalan varð undirskrivað millum londini.
Mynstrið hevur vanliga verið, at Føroyar hava latið Russlandi uppsjóvarfisk í føroyskum sjógvi afturfyri botnfisk í russiskum sjógvi, og avtalan fyri 2018 er einki undantak.
Botnfiskastovnarnir í Barentshavinum eru í minking, og merkti hetta eisini avtaluna millum Føroyar og Russland fyri 2018. Føroyska toskakvotan í russiskum sjógvi verður 16.800 tons og hýsukvotan 1.680 tons í 2018. Talan er um eina lækking á 12,5 % í mun til í ár. Kvoturnar av flatfiski og rækjum verða óbroyttar, og verða tær ávikavist 900 tons og 5.000 tons.
Russiska kvotan av svartkjafti í føroyskum sjógvi í 2018 verður óbroytt 81.000 tons, ímeðan ein niðurskurður er í russisku kvotunum av makreli og norðhavssild. Russiska makrelkvotan í føroyskum sjógvi verður 13.600 tons, umframt hjáveiðu av í mesta lagi 9.100 tons av sild. Russland fær eisini atgongd at fiska part av svartkjaftakvotuni í føroyskum sjógvi, sum Russlandi verður tillutað at fiska í altjóða sjógvi í 2018. Endalig semja er ikki gjørd hesum viðvíkjandi enn, og ítøkiliga nøgdin verður tí avgjørd umvegis samskifti seinni.
Spurningurin um at loyva føroyskum skipum at fiska rækjur á norðaru leiðunum í russiskum sjógvi hevur verið nógv umrøddur seinastu tvey árini. Í 2017 hevur nógv samskifti verið á ráðharrastigi um málið, og glið tykist nú vera komið á.
Russland tekur nú undir við, at eitt føroyskt rækjuskip kann fiska á norðaru leiðunum, eftir at londini hava havt formligt brævasamskifti hesum viðvíkjandi. Eisini er lagt upp fyri, at skipini kunnu fáa stytt sær um teinin millum tjekpunkt og fiskileið, við at heimilað verður skipunum at sigla gjøgnum altjóða sjógv.
Hóast talan ikki er um loysnir, sum ganga øllum føroyskum ynskjum á møti, er talan um eitt stig rætta vegin, og er hetta at fegnast um.
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Leopardsnigilin vinnur á morsniglinum
Tá fake gerst fakta
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Tvillingar doyðu av hita, tí pápin gloymdi teir í bilinum
Útflutningurin av makreli og sild er nógv minkaður
Vespureiðrið (76) - 14. mai 2018
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Tíðindi frá Taekwondo felagnum Hwarang Føroyar
Skógarmotta funnin á seyði í Føroyum
Bilsølustevna í SALT á Drelnesi
Radiooperatørur roknaði positionina út, tað var bjargingin
Rák (6) - Urtagott
Prát við Regin Jacobsen, um at Bakkafrost hevur keypt sølufyritøku í USA
NOVA úr Suðuroynni - Sending 6
Løtan er ikki røtt
Hetta kann ikki góðtakast
2.400 pendla til Havnar hvønn dag
Doyði av e-sigarettini
Hugnaløtan (21) - Gestur: Lasse Klein
Samband
Postboks 226
FO-600 Saltangará


text:
Tilfarið kann brúkast í grannamálsfrálæruni, móðurmálsfrálæruni og til tvørfakligar verkætlanir um ungdómsmentan í Norðurlondum.
Sí SKAM-tilfarið her.
SKAM tekur upp ektaðar spurningar og tosar um teir í einum máli, ið hevur gjørt norskt kul sum ongantíð fyrr millum ung í hinum Norðurlondum. Og fyri nógv ung hevur SKAM eisini havt við sær, at tey í dag hava eina sterkari kenslu av at vera partur av einum felags norðurlendskum mál- og mentanarfelagsskapi.
Tað er bakgrundin fyri, at nordeniskolen.org nú kemur við nýggjum frálærutilfari um SKAM, har næmingar úr øllum Norðurlondum fáa møguleika fyri at koma tættari at norskum máli og norskari mentan, samstundis sum tey skulu taka støðu til vandamál, ið tey kenna frá teirra egna lívi.
Nordeniskolen.org er ein partur av tilboðunum, sum Norrønu Feløgini hava til borgarar í Norðurlondum. SKAM-tilfarið er fíggjað av Norðurlendska Ráðharraráðnum og Norðurlendsku Málsamskipanini.
Tilfarið umfatar sjey hendingar við filmskutum úr SKAM, ið seta sjóneykuna á dirvið til at tora at hava sínar egnu meiningar, at pallseta seg sjálvan, feminismu, hevndarporno, samkyndleika, rasismu og ábyrgd og frælsi hjá ungdóminum.
Til hvørja hending eru nakrar uppgávur, har næmingarnir menna størri fatan av norskum máli og norskari mentan, samstundis sum tey grunda yvir ungdómsins vandamál og gera brúk av egnum royndum. Næmingarnir fáa eisini stuttligar skapandi uppgávur á vegnum.
Thomas Henriksen, leiðari fyri verkætlanini, sigur:
"Við SKAM-tilfarinum vilja vit geva lærarum í øllum Norðurlondum møguleika fyri at arbeiða við grannamálum á ein spennandi og viðkomandi hátt, sum er í eygnahædd við tær avbjóðingar, ið næmingarnir kenna frá teirra egna gerandisdegi. Tí kann tilfarið brúkast í mállærugreinum og í tvørgangandi verkætlanum um ungdómsmentan í Norðurlondum."
Tilfarið er ment í samstarvi við tveir pedagogiskar ráðgevarar, Trine Ferdinand og Dorte Haraldsted, ið siga:
“SKAM er ein gáva til frálæruna í grannamálum, tí SKAM setir fokus á tað, ið hevur týdning og er áhugavert fyri ung at tosa saman um, og tí SKAM gevur møguleika fyri at suma inn bæði til tað serliga norska og tað, sum ung í Norðurlondum hava til felags, málsliga og mentanarliga. Vit hava tí valt 10 filmskut við uppgávum, ið kunnu brúkast sum útgangsstøði fyri greiningum, kjaki og skapandi tulkingum, sjálvt um ein ikki hevur sæð alla sendirøðina."
Nýggja tilfarið um SKAM sæst á nordeniskolen.org, sum síðan 2013 hevur bjóðað ókeypis frálærutilfar til lærarar og næmingar á fólkaskúlum í øllum Norðurlondum. Í dag brúka 10.000 lærarar portalin.
Sí SKAM-tilfarið her.


text:
Tú kanst tekna eitt ella fleiri hald á Kunngerðaportalinum.
So hvørt nýggjar rættarreglur, ið eru í samsvari við tíni hald, verða kunngjørdar, fært tú ein teldupost sendandi. Í teldupostinum er eisini ein leinkja, har tú kanst strika tíni hald aftur.
Um tú ikki ynskir at avmarka títt hald á nakran hátt, skalt tú einans fylla út teigarnar navn og t-postur og trýsta á knøttin tekna hald.
Um tú ynskir at avmarka títt hald, t.d. einans til Kunngerðablað A, skal tú velja Kunngerðablað A í niðurfallslistanum, ið liggur undir yvirskriftini bløð.
Í teiginum leitorð kanst tú avmarka haldini enn meira. Her verða haldini avmarkað við orðum og setningum, ið finnast í tí lýsta tekstinum.
Skrivar tú orðið festi í leititeigin, so fært tú allar rættarreglur sendandi, ið innihalda orðið festi.
Skrivar tú hesi orðini í leititeigin: búnaðarstova, festi - so fært tú einans rættarreglur sendandi, ið innihalda bæði orðini búnaðarstova og festi. Um bert annað orðið kemur fyri, fært tú einki sendandi.
Skrivar tú orðini: búnaðarstova*, festi*, so fært tú einans rættarreglur sendandi, ið bæði innihalda orðini búnaðarstova og festi. Stjørnan ger tó, at um endin á orðunum er longri enn skrivað er, verður hann tikin við kortini. Eitt nú verða endingar sum búnaðarstovan og festir tiknar við.
Tú kanst eisini tekna hald upp á setningar, setningar verða settir í gásareygu. Skrivar tú orðini: “Kærunevnd* í almanna- og heilsumálum” so fært tú rættarreglur sendandi, ið innihalda hendan setningin. Stjørnan ger, at leitað verður eisini eftir setningum, har tað stendur Kærunevndin í almanna- og heilsumálum.
Um tú ynskir, at eitt orð ikki skal koma fyri í haldinum, skrivar tú minus framman fyri orðið. Skrivar tú: búnaðarstova, festi, -mjólkneyt, so fært tú einans rættarreglur sendar, sum innihalda bæði orðini búnaðarstova og festi. Kemur orðið mjólkneyt fyri í sama skjali sum orðini búnaðarstova og festi, fært tú einki sendandi.


text:
Støðan er nú so vánalig hjá heimaflotanum at nú má okkurt gerast sigur Jan Højgaard formaður í Fiskimannafelagnum. Vit síggja at partrolara, djúpvatnstrolarar og Línuskipini hava sera lágan umsetning. Hetta sæst aftur í hýruni hjá okkara limum. Vit kunnu ikki liva við hesum sigur formaðurin í Fiskimannafelagnum við heimasíðuna hjá felagnum.
Hýran ov lág
Fiskimaðurin klárar ikki at liva av tí inntøku sum er í heimaflotanum í dag. Vit síggja á avrokningunum ið koma inn til okkum, at sølan hjá flest øllum skipum er sera lág. Hendan støða hevur varða alt ov leingi. Hetta ber als ikki til um vit ynskja at hava ein botnfiskaflota. Skipini koyra við undirskotið og okkara limir hava vánaliga úrtøku.
Minnir um kreppuna í 90´unum
Hetta minnir um kreppuna í 90 ´unum. Um vit ikki gera okkurt munagott beinanvegin vera tað færri sjómenn og harvið færri til at reka vælferðarsamfelagið. Tað er ein katastrofa at tilgongdin av fólkið lækkar til okkara høvuðsvinnu sigur Jan Højgaard. Sum nú er tað trupult at manna fleiri skip, samstundis sum tað eru meira enn 1.300 fólk arbeiðsleys. Hetta er heilt óskiljandi. Tað er neyðugt at okkara fiskimenn fáa eina munandi betur minstulønarskipan, neyðugt er at landið spælir við her og nú sigur Jan Højgaard.
Hvussu stabilisera vit Heimaflotan
Tað er eingin ivi um at botnfiskaflotin við Føroyar má fáa ískoytið til raksturin og er neyðugt at manningin fær eina minstuløn, ið er á sama støði sum Als skipanin hevur. Við vánaligum fiskiskapi eftir tosk, hýsu og upsa er inntøkan alt ov vánalig. Hetta eru heilt ótolandi umstøður hjá okkara fiskimonnum og er neyðugt at Løgtingið tekur stig til at betra um umstøðurnar hjá botnfiskaflotanum beinanvegin sigur Jan Højgaard.
Kelda Føroya Fiskimannafelag


text:
Pakka bilin rætt
Leysir lutir eru vandamiklir
Allir tungir lutir í bilinum skulu spennast fastir ella leggjast í rúm og lummar í bilinum. Fá allar lutir niður á dúrkið í bilinum, so teir ikki elva til skaða á fólk við bráðstøðgi. Um bilurin bráðsteðgar ella samanstoytur er, kunnu leysir lutir vera vandamiklir. Ein hálvliturs sodavatnsfløska vigar t.d. 30 ferðir so nógv, tá hon flýgur gjøgnum luftina í einum samanstoyti. Fløskan vigar sostatt 15 kg og kann elva til stóran skaða á fólkini í bilinum.
Viðføri
Legg tyngst lutirnar niðast í viðførisrúminum og heilt inn móti miðjuni á bilinum, so bilurin gerst so støðugur (stabilur), sum til ber. Lættir lutir kunnu leggjast á viðførisberan á takinum ella í eina takboks. Tungt viðføri á takinum kann gera bilin óstøðugan.
Stationcar
Koyrir tú í stationcar, kanst tú brúka reimarnar í viðførisrúminum at spenna viðførið fast við. Set upp fyri millum viðførisrúm og ferðafólkarúm við t.d. einum rimaverki.
Tillaga koyringina
Ver varug/ur við, at bilurin er øðrvísi at koyra, tá hann er fult lastaður við viðføri. Koyr tí varligari enn tú plagar og halt frástøðu til bilarnar frammanfyri.


text:
Samandráttur.
Línuskip: Eiit ísfiskalínuskip er undir Íslandi og kemur helst at landa síðst í vikuni. Undir Føroyum eru bara trý línuskip og tey landa væntandi eisini síðst í vikuni. Undir Føroyum eru eisini tvey frystilínuskip.
Útróður: Streymurin verður góður og veðri verður eisni gott,so man kann rokna við nakað av útróðri. Smáligt fiskarí.
Djúpvatnstrolarar: Bara tveir eru til fiskarí undir Føroyum. Teir landað helst miðskeiðis í vikuni.
Partrolarar: Fleiri pør eru til fiskarí. Skipini fáa okkurt brúkiligt hálið. Nøkur koma at landa í vikuni.
Trolbátar: Tríggir eru á landleiðini og tríggir eru norðanfyri og fiska tosk og hýsu og so nakað av upsa og flatfiski.Les meir


text:
Talv: Innbjóðing til steypakapping 29. apríl
ítróttur20-04-2017 - 09:44 - Jóanis Nielsen
Umframt kappingina er endamáli at draga samanum farna kappingarárið 2016/17 – og við Gallaveitsluni – ikki minst, at øll sum vara av telvingini fáa eina hugnaliga løtu saman. Og tað er at frøast um, at alt fleiri telvarar taka makarnar við til endabrestin ! Tá samanum kemur eru vit jú øll í somu skútu.
Skráin:
- kl. 11.00 – Steypakapping
- kl. 14.00 (uml.) – steðgur og ábit
- kl. 14.00 (uml.) – atkvøtt verður um Ársins Telvara og Ársins Stjørnuskot
- kl. 16.00 (uml.) – Fundur við feløgini. Evaluering av farna kappingarárinum. Møgulig átøk til komandi kappingarár.
- kl. 19.00 (uml.) – Talv Gallaveitsla. M.a. verður Ársins Telvari, Ársins Stjørnuskot kosin.
Kappingarreglur:
Hvørt lið verður mannað við 6 telvarum. Loyvt er at hava tveir skiftistelvarar á hvørjum liði. Smærri feløg kunnu leggja saman eftir avtalu við TSF. Feløg kunnu luttaka við fleiri liðum.
Í kappingartalvuni verða liðini skipaði sambært úrslitinum frá Steypakappingini 2016, soleiðis, at fremstu liðini møtast síðst í kappingini. Harafturat verða innanhýsis dystir ímillum lið úr sama felag avgreiddir skjótast til ber í kappingarskipanini.
Kappingin fevnir um 9 umfør, ið verða telvaði við 10 min +5 sek/leik umhugsunartíð til hvønn.
Stendur á jøvnum, tá um nr. 1, 2, 3 umræður, er galdandi:
- Innanhýsis dystur
- Dupult-umfar: Snartelving (3 min +2 sek/leik í part til talvið)
- 1. borð hjá liðunum: Dupult snartalv og síðani sudden-death, har hvítur hevur 4 +2 min. og svartur 3 +2 min. og har kravið er sigur til hvítan
Virðislønir
Steyp til vinnarin og medaljur eru til nr. 1, 2 og 3.
Tilmelding
Tilmelding fer fram á tlf. 22 14 22 (TSF) . Tilmeldingarfreistin er 24. apríl 2017. Kostnaðurin er kr. 250 fyri hvønn telvara. Fyri onnur áhugaði er kostnaðurin kr. 300. Feløgini rinda upphæddina til TSF.
Gisting
Fyri gisting við morgunmati er kostnaðurin 400 kr eyka pr persón/ 700 kr einakamar. Avmarkað kømur eru á Gjáargarði, so tað er at skunda sær.
Takið lógvatak – og haldi fast – um forkunnuga talvtiltakið !
Við talvkvøðu
TALVSAMBAND FØROYA


text:
Mentanarvirðislønir Landsins 2017 - Samandráttur og endarøða
Mentan24-01-2018 - 22:11 - Jóanis Albert Nielsen
Mentamálaráðið: Í kvøld, mikukvøldið24. januar 2018, hevur Rigmor Dam, landsstýriskvinna í mentamálum, handað Mentanarvirðislønir Landsins fyri 2017.
Tríggjar virðislønir vórðu handaðar á almenna tiltakinum, sum varð hildið í Bygdarhúsinum í Miðvági. Virðisløn til Ungt listafólk, Heiðursgáva Landsins og Mentanarvirðisløn Landsins.
Ungt listafólk 2017:
Konni Kass, tónleikakvinna, fekk í ár virðislønina til Ungt listafólk og tær 50.000 krónurnar, sum fylgja við.
Henda virðislønin verður latin ungum listafólki, sum hevur víst serliga góð evni, og sum hevur gjørt vart við seg á síni listabreyt.Virðislønin verður latin fyri at eggja til framhaldandi virksemi og menning.
Í grundgevingini stóð millum annað:Konni hevur fingið tónleikin í vøggugávu, og hennara listagávur eru eyðsýndar. Tó røkkur hetta bert til eitt vist,tí miðvíst arbeiði skal eisini til, um røkkast skal á mál. Listaliga virkið hjá Konni prógvar júst, hvussu týðandi tað er at menna tær gávur, ið eru falnar einum í lut, og hvussu tað loysir seg at gera særómak í yrkisligu tilgongdini.
Heiðursgáva Landsins 2017:
Heiðursgávu Landsins fekk Frits Johannesen, fjøllistamaður. Henda virðisløn verður latin fyri at hava virkað til frama fyri mentanarlig virði, sum hava týdning fyri føroyska mentan, list og mentanararv. Heiðursgáva Landsins er 75.000 kr.
Í grundgevingini stóð millum annað:Frits Johannesen er tann ótroyttiligi granskarin, har hansara kynstur er at kanna allar møguleikar, sum liggja í tí at skapa ogbera fram í skrift og talu. Myndlist, sjónleikur, skaldskapur, sangur og tónleikur eru alt streingir, sum Frits Johannesen leikar so yndisliga og fagurt á.
Mentanarvirðisløn Landsins 2017:
Barbara í Gongini, sniðgevi, fekk Mentanarvirðisløn Landsins fyri 2017.
Mentanarvirðislønin verður latin fyri at heiðra føroyskt mentafólk sum tøkk fyri útint listarligt avrik og er 150.000 kr.
Í grundgevingini stóð millum annað:Við íblástri úr føroysku náttúruni, skiftandi veðurlagi og tí sparsemi, ið stendst av avmarkaðum tilfeingi, gongur hon á odda innan burðardygga klædnavinnu.
Við eini fjøltáttaðari arbeiðsgongd, ið umfatar fleiri nýskapandi hugskot innan formgávu, tilfar, framleiðslu og klædnanýtslu, er Barbara í Gongini farin egnar leiðir.
Ein dómsnevnd við umboðum úr ymsum listagreinum hevur valt út tey, sum í ár hava fingið virðislønir. Í dómsnevndini sita Katrina í Geil, Oggi Lamhauge, Knút Háberg Eysturstein, Archibald Black og Martin Næs.
Endarøða
Røða hjá Rigmor Dam, landsstýriskvinnu í mentamálum, við handanina av mentanarvirðislønum landsins fyri 2017 í Bygdarhúsinum í Miðvági, 24. januar 2018
Góðu tit øll!
So er kvøldið um at verða endað.
Vit hava nú latið allar tríggjar virðislønirnar, vit hava hoyrt røður og framførslur, ((flent og tárað)) og fagnað okkara ríka mentanar- og listalívið.
Ein allýsing av "Mentan og mentanararvi" ljóðar soleiðis: "Mentanararvur er tað, vit taka við okkum frá undanfarnum ættarliðum".
Mentanin kann tí lýsast sum djúpu og sterku røturnar, sum ganga niður ígjøgnum ættarlið og samfelagsløg, og sum vit fáa megi og kraft úr.
Men skulu vit vaksa og mennast, er treytin, at vit hava listina. Tí ein allýsing av listini sigur, at listin er "nýskapandi virksemi".
Um mentanin umboðar rótfesti, kann listin sostatt lýsast sum greinar og bløð, sum støðugt toyggja seg longur fyri hvørt ár. Hon umboðar spildurnýggju spírarnar - og tey skotini, sum vaksa víðari á verandi greinum.
Við tíðini kann tann nú so framfýsna listin gerast til mentan og ríkan arv, sum komandi ættarlið aftur byggja á og taka við sær.
Tit trý, Konni, Frits og Barbara, eru góð dømi um, hvussu ríkt og livandi lista- og mentanarlív, vit hava í Føroyum.
Tit eru eisini dømi um, hvussu breitt listin og mentanin fevna, og hvussu nýskapandi listin byggir á mentanararvin.
Tit virka innan ymsar listagreinar, tit virka ymsa staðni og á ymsar mátar - og tit umboða allar aldursbólkar.
Mentan og list fevna okkum øll - og eru stórur partur av okkara føroyska samleika.
Men treytin er, at summi vilja leggja sína tíð, sína orku og sína sál í listaliga og mentanarliga arbeiðið.
Fyri tykkara stóra og merkisverda arbeiði eru tit trý nú heiðrað. Men Mentanarvirðislønirnar eru samstundis eisini ein viðurkenning til allar føroyingar, sum onkursvegna fáast við mentan og list.
Mikkjal á Ryggi, sum jú eisini var miðvingur, gav okkum millum annað hesar reglurnar:
At liva, tað er at elska
Tað besta í tíni sál
At liva, tað er at virka
Og seta so bjart sítt mál
Gævið satt, at tit – og øll onnur, sum eisini ríka okkum dagliga - halda á at liva, elska og virka – og seta tykkum bjørt mál.
Ikki bara fyri tykkara egnu skuld – men fyri alt Føroya fólk.
***
Áðrenn vit at enda skulu hoyra Vágakórið undir leiðslu av Sámali Matras Kristiansen, vil eg hjartaliga takka tykkum øllum somlum, sum tóku lut og gjørdu kvøldið so gott og serstakt.
Serliga skal eg takka Vága Kommunu og miðvingum fyri at hýsa tiltakinum - og Kringvarpinum fyri at senda beinleiðis í kvøld.
Takk fyri øll somul.


text:
Upptakt TB – KÍ
Mortan Enni | 26/02/15
Kappingin verður skotin í gongd sunnudagin.
Fyrsti dysturin hjá TB í 2015 verður, tá KÍ kemur á vitjan við Stórá. KÍ, sum seinastu árini, kanska einamest av høvuðsstaðarpressuni, hevur verið skírt sum ein lokalur outsidari til FM-heitið. Hetta er ikki eitt eiti, ið tey fótbóltsáhugaðu í Klakksvík vilja hava sitandi á sær, tí KÍ hevur onkuntíð verið í brotasjógvi síðan seinasta FM-heitið kom í 1999. Teir hevur faktist oftari verið í vanda fyri niðurflyting enn í einum FM-stríði. Tó kann ein ikki taka frá teimum í Klakksvík, at tey hava eina miðvísa ætlan at reka eitt framsøkið felag, ið vónandi einaferð enn fer at vinna eitt FM-heiti til býin. Eitt realistiskt mál fyri KÍ er avgjørt eitt fjórða pláss; og um teir eru hepnir í lutakastinum í løgmanssteypinum, kunnu teir saktans røkka einum finaluplássi.
Tað hevur verið eitt sindur av útskifting í hópinum hjá KÍ í ár. Mikkjal Thomasen er komin úr B36 í venjarasessin. Við sær hevur hann fingið Mayowa Alli, Kenan Hajdarevic og Evrard Blé. Blé er kendur í føroyskum fótbóltshøpi, hinir eru óskrivað bløð. 4 leikarar verða ikki at síggja í bláa búnanum í 2015, teir eru Jóhan Jacobsen, Álvur Christianen, Rodrigo Silva og Bárður J. Heinesen.
TB-liðið er næstan púra óroynt í Effodeildar høpi. Onkrir leikarar hava hollar fótbóltsroyndir, men okur mangla enn eina kollektiva rutinu á hægsta stigi í Føroyum. Leikararnir eru gávuríkir og væntast kann, at tá kappingin er komin ígongd, eru ringastu byrjunarnervanir stabiliseraðir.
Týdningarmikið er at koma væl frá byrjan. Serliga nú í 1. triðinginum, tí dystarskráin hjá TB liggur hultur til bultur. Felagið roynist ikki væl norðanfjørðs og stigini eru vunnin í Suðuroynni. Eftir KÍ-dystin hevur TB 3 útivallardystir. Um hetta gerst ein meinbogi, er ikki gott at vita, men okur vóna, at felagið fer at gera onkran vørrin, og okur kunnu ikki annað enn at taka ein dyst á gangin. Fyrsta forðingin er KÍ
Góðan dyst
TB – KÍ – Við Stórá, sunnudagin 1. mars kl 15


text:
Tað hevur skund at byggja eftirskúla og útbyggja háskúlar í Føroyum. Nógv ung leita uttanlands til tey mongu eftirskúla- og háskúlatilboð, sum finnast.
Alt gott um tað, men í Føroyum hava vit eisini alskyns møguleikar at menna okkara egnu tilboð, bæði til tey ungu sum her búgva, men eisini til onnur, sum ynskja at koma til Føroyar í longri ella styttri tíðarskeið.
Eftirskúlatilboð kunnu eisini miðast til ungdóm úr londunum, sum eru okkara nærmastu grannar, og harafturat eisini til tey mongu føroysku ungu, sum búgva í útlondum.
Útboðið á bæði eftirskúla og háskúla kunnu vera: ítróttur, list, tónleikur, tilfeingi, náttúra, handverk og mangt annað.
Hava vit hesi tilboð í Føroyum velja fleiri at vera verandi í Føroyum og harafturat koma fleiri ung til Føroyar, bæði tí tey eru ættað hiðani, men eisini av áhuga, tí Føroyar eru eitt serstakt land við serstøkum tilboðum.
Ung fólk eru ofta tey, sum hava dirvi og árræði at hugsa nýtt og at koma við tiltrongdum íkasti til samfelagið, tí hevur tað týdning fyri menningina av samfelagnum, at hetta ættarliðið í nógv størri mun verður verandi í Føroyum, og at faklig og persónliga mennandi tilboð eru til teirra.
Dentur eigur at verða lagdur á týdningin av øktum eftirskúla- og háskúlatilboðum í Føroyum, tí økt tilboð á hesum øki er ein virðismikil íløga í framtíðar Føroyar.
Katrin Kallsberg
Tjóðveldi


text:
Orð: Kingo
Týtt: Jákup Dahl
1. Rís í Jesu navni nú,
tú lívsæli morgunroði!
Glaður fram til Guð eg troði
her við beð og hvíldarbú;
alt, sum mær er í, skal níga
takksamt fyri náttarskjól,
og mítt lovsangsljóð skal stíga
upp til Harrans tignarstól.
2. Langa, myrka náttin gekk,
lýsir nú av nýggjum degi,
og mítt hvílda eyga fegið
aftur sól at síggja fekk.
Lov og tøkk og ævig æra
veri tær, algóði Guð,
sum á hondum vildi bera
meg úr náttarmyrkri út!
3. Gævi, Guð, eg kundi svá,
henda dag meg av tær vara,
at eg ei skal skeivur fara,
snávistein meg ganga á!
Jesus, tú sum sól mín rísi,
sum mín skjøldur ver mær hjá,
tá eg Sátan’ ikki hýsi,
hold og blóð tá lúta má!
4. Hvørt eitt verk, hvør gerð og dáð,
sum mín hond í dag skal gera,
lat tað alt av ongum vera,
uttan anda tín og ráð!
Eg til einkis má arbeiða,
alt mítt stríð miseydnast má,
um tín hond meg ei skal leiða,
hjálp tín ei mær vera hjá.
5. Lat meg við hvørt klokkuslag
styrki mína í tær finna,
lat ei heimin hjartað vinna,
meg ei spilla náðidag!
Tá ið fer mín síðsti dagur,
tak meg, Harri, heim til tín;
lat tá synd og sorg og klagur
farast sum líkverja mín!


text: Sonur Charley Pride, Dion, er nógv frammi innan nýggjan country og alternativan tónleik í USA. Í løtuni er hann ovast á alternativa listanum við sanginum We All Gotta Live Here úr fløguni Ready To Run. Dion fortaldi, at hann hevði spælt við Fats Domino og herfyri hevði sín egna rokkbólk, ið hann kallaði Thor. Tí var hann ógvuliga spentur at spæla í Havnini hjá Tóri, sum hann kendi til umvegis gudalæru, ið hevur hansara stóra áhuga. Dion er avmyndaður við brillum og reyðum turriklæði á Hotel Hafnia. Niðara myndin sýnir Dion í roykirúminum á Kafé Natúr, har eg vísti honum nakrar av LP plátunum við Charley. Hann var ovfarin og hevði ikki sæð hesar plátur áður í so góðum standi.


text:
Tekstur av Cody Archer (Revive Israel) – leysliga umsett av Odd Førø
Sum fylgjarar av Yeshua fara vit øll ígjøgnum tíðarskeið, har vit eru undir títtari og sterkari andaligum álopum, sum kunnu órógva okkum, um vit ikki vita, hvussu vit skulu reagera.
Av tí at Satan hatar Gud, hatar hann eisini teg og meg. Hatur hansara manifesterar seg gjøgnum freistingar, lygnir, ótta, sjúku, at fáa okkum at standa spjødd og annað. Í perspektivi Guds loyvir Hann hesum álopum fyri at testa okkum, styrkja okkum og leiða okkum til sigurs, soleiðis at sinnalag og ríki Hansara kann vinna fram í og gjøgnum okkum.
Sum vit nærkast afturkomu Yeshua vil andalig krígsførsla økjast til eitt støði, sum ikki hevur verið nakrantíð fyrr. (Op. 12:7-17), sum merkir at vit nú skulu vera ansin og úthaldandi í fyrireikingum. Tey góðu tíðindini eru, at vit saman við Yeshua vilja vinna tann ultimativa sigurin! Meðan vit ferðast móti hesum sigri, tá vit koma undir ógvuslig álop frá fíggindanum, vilja hesi seks punktini hjálpa okkum ígjøgnum “dal deyðaskuggans” í sigri.
- Angra
Tá vit semjast við fíggindan geva vit honum myndugleika at skapa kaos í lívi okkara. Við at angra syndir okkara og ikki semjast við fíggindan innsigla vit atgongdspunkt móti demoniskum álopum. Men steðga ikki har: At angra leiðir til fyrigeving, og at fyrigeva teimum, sum hava gjørt skeivt móti okkum, lokar úti enn fleiri av atgongdunum hjá satan inn í lív okkara.
- Liv í felagsskapi
Í Jóhannes Evangelium 10 kemur satan sum ein úlvur at ræna og spjaða seyðin. Tað er tryggleiki í at halga seg og koma saman við andaligu familjuna, sum Gud hevur sett okkum í (Hebr. 10:25). Eg upplivdi fyri stuttum eitt intenst andaligt álop á mítt sinni og eg bað tveir av leiðarum mínum biðja saman við mær. Gjøgnum bønir teirra upplivdi eg eitt gjøgnumbrot, sum eg ikki hevði kunnað vunnið einsmallur.
- Ver verðandi í Orðinum
Í brævi Paulusar til samkomuna í Efesus 6:17 lesa vit, at Orð Guds er eitt svørð, eitt offensivt vápn.
Tað rómerska svørðið, sum Paulus nevnir, var ein stuttur dolkur, sum ikki einans var effektivt móti fysiskum fíggindum, men bleiv eisini brúkt til at taka burtur pílar, sum høvdu rakt særdar hermenn. Við øðrum orðum brúka vit Orð Guds at berjast við og tæna okkum sjálvum og øðrum. At meditera í Orði Guds, reinsar okkum (Ef. 5:26), er ljós á leiðini (Sálm. 119:105) og leiðir okkum í reinleika (Sálm. 119:9).
- Tala í trúgv
Ofta er tað ikki nokk einans at meditera fyri seg sjálvan í Orði Guds, men í trúgv mugu vit tosa sannleikan í tí inn í umstøður okkara. Orð broyta atmosferuna rundanum okkum. Vit tala sannleikan fyri at stríðast ímóti lygnum fíggindans. Í trúgv játta (erklæra) vit tað, sum Gud sigur um okkum, tað, sum Hann hevur gjørt fyri okkum frammanundan og tað, sum Hann er við at gera fyri okkum.
- Halt á at tilbiðja
Gerst ikki ørkymlaður av fíggindanum og ger hann ikki størri enn hann í veruleikan er. Halt alt fokus á Gud og stórleika Hansara. Tá tú ert undir álopi, vilt tú ikki kenna tað sum tú ert í tilbiðjan, men ger júst tað øvugta av tí, sum tú kennir! Kom til Hansara við tøkk og kom inn í nærveru Hansara við lovprísan. Tilbið tín veg inn í sannleikan. Bið nógv í andanum. Flenn tín veg inn í gleði Harrans. Syng, dansa og gev gleðisljóð til Harran.
- Ver standandi
Eitt tað týdningarmesta brotið úr Orði Guds um at standa ímóti andaligum álopum er Bræv Paulusar til samkomuna í Efesus 6:11-18. Vit verða her eggjaði til at lata okkum í øll herklæði Guds, so vit kunnu vera ment at standa okkum ímóti svikaálopum djevulsins. At vera standandi merkir at vit eru viljaføst í ikki at víkja undan. Um vit venda okkum og renna undan í stríðinum, missa vit ikki bara støðuna, men gera rygg okkara uttan verju fyri pílunum. Tað vilja verða skáar í bardaganum og bardagin vil hava ymiskt skap, men standa vit støðuføst í kraft myndugleika Harrans, vilja vit vinna!


text:
Hent at vita
Berlingo
Meira um bilin
(Prísirnir í tekniske specifikationer eru danskir, og tí ikki eftirfarandi)
BILURIN TIL TEY, SUM HAVA TØRV Á PLÁSSIÐ
Berlingo er perfekti bilurin til tey, sum hava tørv á nógvum plássið. Berlingo fæst í tveimum útgávum; Mulitspace Feel og Multispace XTR.
Við útgerð sum m.a. 16" stálfelgum, 7" Touch Skermi v/bakkikamera, radio v/fløguspælara, MP3, Bluetooth, Aircondition, LED-koyriljósum, Leðurróður v/multifunku, el-rútum framman, IsoFix á uttastu setrum aftan, ber til at velja ta útgávuna sum hóskar best til tín tørv.
Berlingo fæst eisini við barna-, fleksibilitets- og/ella Pack Serenity pakka.
Bilurin er sera rúmligur innan og hevur eitt stórt viðførisrúm. Setrini aftan kunnu leggjast niður, sum ger at pláss er fyri enn meira viðføri, um tørvur er á tí.
BlueHDi motorurin lúkur øll tey krøv sum EU setur í samband við útlát av Co2 og NOx-partiklum. Við blandaðari koyring, koyrur Berlingo upp til 24,4 km pr. liturin.
Hevur tú spurningar um bilin, sum ikki vera svaraðir á hesu síðu, ella kundi tú hugsað tær at roynt bilin, ert tú altíð vælkomin at seta teg í samband við okkum.
Samband
Hevur tú fyrispurningar ert tú vælkomin at seta teg í samband við okkara søluleiðara.
Finn Baldvinson
Søluleiðari
Tel. 36 36 67
Fartel. 28 36 66
Teldupostur. finn@waagbilar.fo


text:
Á Havnar Fysioterapi starvast í dag 6 fysioterapeutar og ein klinikkskrivari.
Vit eru eitt toymi av fysioterapeutum, sum seta okkara fakliga førleika og góðskuna i okkara viðgerðum í hásæti. Vit eftirútbúgva okkum leypandi við at ganga á skeiðir bæði innan- og uttanlanda.
Sum bólkur hava vit nógvar ymiskar royndir, og vit brúka hvønn annan við at vegleiða og luttaka í viðgerðini hjá hvørjum øðrum. Vit hava somuleiðis regluliga innanhýsis undirvísing. Hettar gera vit fyri alla tíðina at veita bestu viðgerðina.
Eisini luttaka vit á altjóða ráðstevnum fyri at vera kunnaði um tað nýggjasta innan gransking og tað nýggjastu vitanina um trupuleikar í rørslulagnum.
Leiðarar á klinikkini eru Klæmint Isaksen Dip.MDT og Hjørleif Niclasen Cert.MDT, MFE.


text:
Kom til hugnaløtu hjá Lip- og lymfødembólkinum
Kom til hugnaløtu hjá Lip- og lymfødembólkinum
Hevur tú lipødem ella lymfødem? Hóskvøldið 8. februar verður hugnaløta hjá Lip- og lymfødembólkinum hjá Krabbameinsfelagnum. Við til løtuna verður Eliesar Olsen, serlækni, ið kemur at siga eitt sindur um nýggjastu vitan og viðgerð innan lip- og lymfødem. Eisini verður okkurt til matna og ein drekkamunnur á skránni.
Hugnaløtan verður hósdagin 8. februar kl. 18.30 í hølunum hjá Krabbameinsfelagnum á Grønlandsvegnum 58 í Havn.
Vinaliga boða frá luttøku á kmf@krabbamein.fo ella á telefon 317959, innan mikudagin 7. februar kl. 12.00, so vit vita hvussu nógv vit skulu gera drekkamunn til.
Vinaliga
Eyðbjørg Djurhuus, forkvinna í Lip- og lymfødembólkinum


text:
Volvo Kring Føroyar 2015 - Sannførandi sigur til Torkil Veyhe
Tað var Torkil Veyhe, ið gjørdist fyrstur um málstrikuna í fyrstu etapuni av Volvo Kring Føroyar 2015. Teinurin, ið bleiv súkklaður byrjaði í Havnini - frá bilasøluni hjá Wenzel, ið er høvuðssponsorur til kappingina í ár.
Leiðin gekk gjøgnum Kaldbakstunnilin, og norður gjøgnum Sundalagið, gjøgnum tunnilin við Streymin og so til Selatrað, har vent bleiv. Nú gekk leiðin móti Runavík, har málið var. Men fyrst skuldi Agnið súkklast. Onnur ár hava súkklarar koyrt út á Toftir, og so tann vegin runt Agnið, men hesa ferð var tað suður um Agnið. Málið var við Effostøðina í Saltangará.
Torkil Veyhe var sum sagt fyrstur um málstrikuna í elitubólkinum. Guðmundur Joensen gjørdist næstur og Dávur Magnussen triðjur á mál.
Koyrt verður fjallatroyggjuna, og í gjár var tað Sigmundur Olsson, ið var fyrstur í fjallaspurtinum. Fjallaspurturin var við tunnilin við Streymin. Í dag er tað so Sigmundur, ið koyrur í svørtu fjallatroyggjuni.
Føraratroyggjan er gul, og tað er tí Torkil Veyhe, ið koyrur í gulum í dag.
Hjá motionistunum var tað Sverri Mohr Edvinsson, ið vann tann bólkin.
Meðan Sæmundur Guðmundsson vann unglingakappingina, so vann Kristín Edda Sveinsdóttir kappingina hjá kvinnum.
Í dag stendur kanska harðasti teinur í føroyskari súkklusøgu á skránni. Súkklararnir byrja í Klaksvík. Koyra niðan á Gøtueiði, um Eiðisskarð, og so suður gjøgnum Sundalagið. Leiðin gongur síðan til Vestmanna, har vent verður. So skulu súkklararnir "klatra" allan vegin niðan úr Vestmanna, fyri síðan at koyra eftir Oyggjarvegnum, og so allan vegin niðan á Sornfelli. Teinurin er 125 km langur, og nógvir hæddarmetrar skulu "klatrast".
Kappingin í dag byrjar klokkan 14, og byrjað verður við Effostøðina í Klaksvík.


text:
Herdis Justesen og Jutta Linklett í Ribarhúsi
Leygardagin, 26. mai kl. 14:00, letur framsýning upp í Ribarhúsi við møðgunum, móðir og dóttir, Herdis Justesen og Juttu Linklett. Hetta verður ein áhugaverd og ørðvísi framsýning, sum vit kanska ikki so ofta síggja her á landi
Petra Ivertsen og Ragnar Guttesen í Ribarhúsi
Petra Ivertsen og Ragnar Guttesen úr Kvívík lata upp framsýning í Ribarhúsi hósdagin 3. mai kl 16:30 og er framsýningin opin til sunnudagin 22. mai.
Kvøldskúlaframsýning 2018
Árliga kvøldskúlaframsýningin av handaligum arbeiðum hjá Fuglafjarðar kvøldskúla verður í Gallarí Ribarhús, flaggdagin 25. apríl og vikuna út.


text:
Bygningar skulu byggjast soleiðis, at tað slepst undan óneyðugari orkunýtslu til upphiting, heitt vatn, køling, luftskifti og ljós, samstundis sum heilsuligu umstøðurnar eru nøktandi.
Sama er galdandi í sambandi við umbygging og aðrar munandi broytingar av bygningum, sum eru fevndir av kap. 7.4.
Hesin kap. er grundaður á boðskriv ”Europa-Parlamentets og Rådets direktiv om bygningers energimæssige ydeevne (omarbejdning)”.
Vísast kann til ”SBi-anvisning 213, Bygningers energibehov”.
Útsíður á bygningum, íroknað vindeygu og hurðar, skulu í so lítlan mun sum gjørligt hava kuldabrúgvar.
Orkuliga ávirkanin frá kuldabrúgvum skal íroknast, tá ið orkumissurin fyri einstøku bygningspartarnar verður roknaður út.
Ásetingin skal gera sítt til at minka um vandan fyri kondens og soppavøkstri og avmarka hitamissin gjøgnum einstøku bygningslutirnar.
Bygningar og bygningspartar, íroknað vindeygu og hurðar, skulu gerast soleiðis, at hitamissurin ikki økist munandi sum avleiðing av vætu, gjóstri ella óætlaðum luftskifti.
Inngangir á hotellum, stórum handilshølum og atgongd til upphitað trappurúm eiga at hava dur.
Hitabjálving, har vindur kemur at, eigur at klæðast við vindtættum tilfari.
Hitamissurin ígjøgnum bygningspartar í bygningum, sum eru hitaðir upp til í minsta lagi 5 °C, skal lúka ásetingarnar í kap. 7.5.
Bygningslutir, sum avmarka rúm, ið fáa tilflutt ríkiligt av avlopshita, t.d. ketilmiðstøðir og bakarí, ella rúm, sum ikki ella bara í stutta tíð verða upphitað til yvir 5 °C, skulu hitabjálvast soleiðis, at tað svarar til nýtsluna.
Bjálving av bygningspørtum móti rúmum við nógvum hita verður gjørd við atliti at høgleika (komfort). Hetta kann t.d. vera á virkjum, móti tøknirúmum o.s.fr.
Tá yvirførsluvídd, yvirførslumissur og karmur fyri hitamiss verður roknaður út, skal ”DS 418, Beregning af bygningers varmetab” nýtast.
Bjálvingarevni í tilfari verður ásett samsvarandi viðkomandi evrokotum (DS/EN standardum/normum).
Ásetingarnar í hesum kap. eru ikki galdandi fyri vakstrarhús í garðyrkisvinnuni.
Ásetingarnar eru tó galdandi fyri søluhøli, skrivstovur og felagshøli, sum eru knýtt at vakstrarhúsum.


text:
Aðalfundur í Ognarfelaginum 3. apríl 2017
- 03 Apr 2017
- - LÍV
Tíðindaskriv
Fyrr í árinum var umboðsráðsval til Ognarfelagið LÍV, sum eigur 50% av P/F LÍV Holding. Fyrsti aðalfundurin var hildin 3. apríl 2017 og hevur umboðsráðið skipað seg soleiðis.
Forkvinna: Selma Ellingsgaard
Næstformaður: Regin Olsen
Kassameistari: Sofus Debes Johannesen
Tiltakslimur fyri næstformannin: Eyðdis Ellendersen
Á aðalfundinum valdi Ognarfelagið LÍV at instilla 2 umboð, sum vera endaliga vald á aðalfundinum hjá P/F LÍV-Holding.
Umboðini eru:Hanna í Horni og Árni Arge
Eitt mál á aðalfundinum var samsýningarskipan til umboðsráðslimirnar. Semja var um, at samsýnt verður við fundarpeningi í mun til teir fundir, umboðsráðið hevur. Tað verður Januar, Løggilt Grannskoðaravirki P/F, sum kemur at taka sær av grannskoðanini hjá Ognarfelagnum LÍV.
Næsta uppgávan hjá ognarfelagnum verður í samráð við P/F Fakfelag, at velja forkvinnu/-mann til nevndina í P/F LÍV Holding, sum telur 5 fólk. P/F Fakfelag og Føroya Landstýrið eiga hin helmingin av P/F LÍV Holding.
Aðalfundurin í P/F LÍV-Holding verður 20. apríl 2017.
Forkvinna í Umboðsráðnum er Selma Ellingsgaard.


text:
Jólaaftan! Og í fyrstani var orðið. Orðini eru mong, sum falla, nú jólini endiliga eru komin. Summi byggja upp minni um jólini, onnur minnast við gleði aftur á jólini, sum eru farin, øðrum dámar als ikki jólini, tí okkurt var altíð, sum oyðilegði. Óansæð. Her eru nøkur orð um jólini, til jólini, frá jólunum. Tom […]
Hevði tað so bara verið við tí. Nei, nýggjasti Vencilin, hin 16. í røðini, er so fullur av tramanskapi og øðrum vandamiklum tilfari, at ritstjórarnir, fyri fyrstu ferð síðan Vencil Nr. 4 kom út í 2008, hava kent seg noyddar sjálvir at ávara lesaran longu á permuni: hesin Vencil er stutt sagt skaðiligur! Tað var […]
Nógvur vindur er um alt landið. Tað mesta av norðuratlantshavinum er í einum roki. Sjálvandi er gott við onkrum yrkingum, sum kunnu svara aftur, nú Hann sigur frá vindi í morgin eisini. Vindurin skrykti í húsini fyri einari løtu síðani. Mánin sær um dagin. Kuldin søkkur niður á grasplenuna. Hvirlurnar toga í greinarnar, sum vóru […]
Nú er tað alment. Nú er tað veruligt. Nú hevur Dorit Hansen (ættað úr Grótinum í Klaksvík) sagt í mentanarsendingini hjá Suna Merkisstein, at hon verður næsta grótið, sum verður lagt á Varðan, næsti ritstjórin á bókmentatíðarritinum, Varðin. Varðin hevur nógv ár á baki. Varðin er eitt tað týdningarmesta, sum er komið út á føroyskum. […]


text:
Samtyktir gjørdar á bygdarráðsfundi mánadagin 10. mars 2014.
Á hesum bygdarráðsfundi vóru møtt: Mikkjal Sørensen, Sveinur Bech, Andreas Berg, Eyðolf Bech
og Rannvá Albinus.
Hetta er tann útsetti fundurin, ið var ásettur at vera 7. apríl 2014.
1.
Punkt 1. Samtykt varð at taka undir við starvsheitinum ”Suðuroyar Eldratænasta”.
Punkt 2. Samtykt varð, at umsitingin verður skipað undir leiðslu av einum økisleiðara, ið hevur
fíggjar- og leiðsluútbúgving.
Samtykt varð, at umsitingin skal vera staðsett í Vági, og at umsitingin av eldraøkinum skal hava ein
sjálvstøðugan roknskap.
Punkt 3. Samtykt varð at taka undir við øllum tí framsetta í hesum punkti.
Punkt 4. Samtykt varð, at ognarviðurskiftini verða broytt soleiðis, at allar kommunurnar eftir 1.
januar 2015 í felag koma at eiga allar eldrabústaðirnar í Suðuroynni.
Punkt 5. Samtykt varð, at nýíløgur skulu leggjast fyri bygdarráðini til støðutakan.
Punkt 6. Samtykt varð at taka undir við punkt 6.
Punkt 7. Samtykt varð at taka undir við punkt 7.
Punkt 8. Samtykt varð at taka undir við punkt 8.
Punkt 9. Samtykt varð at taka undir við punkt 9.
2.
Samtykt varð at útseta hetta mál til næsta fund.
3.
Samtykt varð, at John Jensen fær byggiloyvi til drívhús í garðinum hjá sær.
4.
Samtykt varð at góðtaka sundurbýti av matr. nr. 7b.
5.
Samtykt varð at stuðla umsóknina við 3.000,00 krónum.
6.
Samtykt varð at stuðla hesa umsókn, men støða verður tikin til stuðulsupphæddina á næsta fundi.
Bókin upplisin og góðkend.
Porkeris Bygdarráð


text:
“Mítt hjarta slær fyri heimstaðnum “
Verkætlanin hevur til endamáls at greina fíggjarliga, sosiala og mentanarliga kapitalin hjá fólki, sum eru flutt burtur frá heimstaðnum, sum eitt tilfeingi hjá heimstaðnum.
Granskingarverkætlanin er stuðlað av NordRegio, umvegis Nordic Demographic Programme 2013-2014. Nordregio er granskingargrunnur undir Norðurlandaráðnum.
Við í verkætlanini er The cultural council of Vesterålen í Svøríki, Austurbrú – Centre for cultural studies á eysturlandinum í Íslandi, The Centre for regional and tourism research á Bornholm og í samstarvi við Granskingardepilin fyri Samfelagsmenning á Fróðskaparsetri Føroya.
Verkætlanin byggir á úrslit av granskingarverkætlanini “Mit hjem er hvor mit hjerte er”, sum varð gjørd í Bornholm 2013. Tann verkætlanin viðgjørdi m.a. hvussu ung fólk, sum eru flutt burtur (í hesum førinum av Bornholm), framvegis taka stig til ella luttaka í tiltøkum, sum eru á Bornholm; og á tann hátt framvegis eru eitt tilfeingi fyri sín gamla heimstað.
Kanningin í Bornholm vísti greitt, at talan ikki bert er um einsíðugt “brain-drain”, tá ið ung fólk flyta frá heimstaðnum. Heldur er talan um at ungfólk, sum eru flutt, framvegis eru eitt tilfeingið fyri heimstaðin, bæði hvat viðvíkur nýhugsan um tilboð og tiltøk, eins og tey hava fíggjarligan, sosialan og mentanarligan týdning.
Nú verða kanningar gjørdar í Svøríki, Íslandi, Danmark og í Føroyum. Í Føroyum verða kanningarnar gjørdar í Suðuroynni millum fólk, sum eru flutt úr Vági, Sumba og Hovi, har endamálið er at lýsa teirra tilknýtið til heimstaðin.
Í heyst og vetur verða gjørdar spurnablaðskanningar og samrøður við ung fólk, sum ikki longur búgva í økjunum, men sum tó hava tilknýti til og eru virkin í økinum. Fyrsti liður í hesum arbeiði er spurnablaðskanning, sum verður gjørd komandi vikurnar.
Verkætlanin endar komandi vár, tá frágreiðing eisini verður skrivað og givin út alment.


text:
Oda Strøm
16.05.2018 - 06:26
Tíðindi > Samfelag & Politikkur > Familjupolitikkur
Frítt Val, ið er ein áhugabólkur, ið arbeiðir fyri fríari fosturtøku í Føroyum, boðar nú frá, at tey ætla at stovna seg sum felag. Stovnandi aðalfundurin skal eftir ætlan verða fríggjakvøldið 8. juni kl 19:30 í Perluni í Havn.
- Frítt Val byrjaði í august 2017 sum ein fólkarørsla fyri fríari abort í Føroyum. Síðani tá er rørslan vaksin nógv, og nú er tíðin búgvin at stovna okkum sum felag. Ætlanin við felagnum er áhaldandi at arbeiða fyri at niðurbróta stigmatiseringina av abort, men serliga eisini at hjálpa teimum kvinnum, ið eru í hesari støðu, siga stigtakararnar.


text:
Innflutningsrembursur
Um títt virki innflytur vørur ella tænastur úr útlondum, kann tað vera ein fyrimunur at nýta innflutningsremburs sum gjaldshátt. Við innflutningsrembursi er seljarin, sum tú keypir frá, vísur í at fáa sítt gjald. Og av tí at tað er ein avbera tryggur gjaldsháttur, verður títt virki væl stillað við atliti til kreditt mótvegis seljara, eins og tú kanst fáa møguleika fyri at fáa avsláttur frá seljara.
Soleiðis virkar ein innflutningsrembursur
Sum innflytari er tað títt virki, ið skal biðja BankNordik um at stilla remburs til útflytara. BankNordik stillar ein innflutningsremburs seljara til góðar. Seljari sendir vøruna til tín og letur skjølini inn til sín banka samsvarandi við treytirnar í rembursinum. Skjølini verða síðani send til BankNordik, sum rindar sambært avtaluni. Oyðublað til áheitan um remburs er at finna her.
Fyrimunir við innflutningsrembursi
Sum innflytari kanst tú fáa fleiri fyrimunir við innflutningsrembursi:
- Størri trygd er fyri, at vørurnar verða sendar sum avtalað
- Tú fært møguleika fyri príslækking, tí tú kanst veita trygd fyri gjaldinum
- Tú fært møguleika fyri at fáa kreditttíð hjá útflytara
- Tú rindar bert rembursupphæddina, um øll krøv í skjølunum eru lokin
Váðar við at nýta innflutningsremburs
Tað er týdningarmikið at vera varur við, at tá rembursurin er stillaður, kanst tú sum innflytari ikki angra. Tað merkir til dømis, at tú ikki kanst broyta ella strika bíleggingina uttan samtykki frá útflytara. Tú hevur heldur ikki vissu fyri, at góðskan á vørunum livir upp til tað, sum tú væntar, tí innflutningsrembursur hongur saman við skjølunum og ikki sjálvari vøruni. Tí kanst tú heldur ikki taka gjaldið aftur umvegis bankan, um vøran ikki livir upp til væntanirnar. Tú kanst tó sum innflytari tryggja, at vørurnar samsvara við avtaluna, um ein óheftur partur kannar vørurnar, áðrenn tær vera sendar.
Hav neyv krøv til skjølini
Tað er týdningarmikið, at títt virki hevur sera neyv krøv til skjølini í rembursinum, longu tá sáttmálin verður gjørdur. Um rembursurin ikki verður stillaður sum avtalað frá byrjan, er vandi fyri, at vørurnar verða seinkaðar, ella at sáttmálin fellur burtur.


text:
Fyri at gerast lærlingur mást tú fáa í lag lærusáttmála við eitt lærupláss. Eitt arbeiðspláss skal hava læruplássgóðkenning frá Yrkisdeplinum, áðrenn til ber at skriva undir ein lærusáttmála. Yvirlit yvir góðkend lærupláss er at finna her á síðuni og oyðublað til umsókn um læruplássgóðkenning er at finna undir "Oyðubløð".
Ynskir tú at gerast lærlingur, hevur tú eisini møguleika at byrja við skúlagongd og síðani gera lærusáttmála seinni. Tað ber tó einans til at fáa eina fulla yrkisútbúgving við at skriva lærusáttmála við eitt arbeiðspláss.
Fyri at gerast lærlingur, er neyðugt at tú antin:
Tá tú hevur funnið tær lærupláss, skriva tit lærusáttmála, sum kemur í gildi, tá vit á Yrkisdeplinum hava móttikið hann.


text:
- Tíðindi, mentan og ítróttur
Framtíðin eitt sindur óviss
Enn er støða ikki tikin til, hvussu verður við framtíðini hjá Varðanum Pelagic. Virkið verður bygt uppaftur, tað er greitt. Men hvussu verður í tíðini, byggingin varar, er ikki avgjørt enn.
Bogi Jacobsen, stjóri í Varðanum Pelagic, sigur, at fyrst verður kannað og roknað, hvussu nógvan fisk, virkið hevði fingið hesa tíðina fyri at vita, um tað til dømis loysir seg at leiga móttøkuskip at virka uppsjóvarfisk.
Løgreglan er liðug við sínar kanningar í brunatoftini, og nú fer Betri Trygging undir ruddingina. Frystigoymslan fekk ikki skaða í eldinum. Har vóru millum 3.000 og 4.000 tons av fiski.
Nýggja surimivirkið hjá Varðanum var at kalla liðugt. Har skuldi ein maskina inn afturat. Bygningurin fekk skaða, men at síggja til hava maskinurnar ongan skaða fingið, sigur Bogi Jacobsen.


text:
Góðu foreldur!
Takk fyri seinast. Tað er virkuliga deiligt at skipa fyri tílíkum túrum, tá ið foreldrini eru so hjálpsom.
Her eru listanir yvir bilførarar og kokkar. Um eg havi gloymt onkran, mugu tit endiliga siga mær frá, so eg kann rætta tað.
Koyra til Gomlurætt mánadagin kl. 8:15:
Høgni, Marita, Øssur, Ásmund og Bogi
Koyra frá Gomlurætt mikudagin kl. 11:00:
Høgni, Marita, Sigrid, Finn og Ásmund
Baka bollar:
Kaja, Annika, Elin, Súsanna, Ingun og Rita
Baka kaku:
Hallbjørg, Óluva, Hanna og Mai-Britt
Gera "ommukrem":
Anja
Tit eru sjálvandi altíð vælkomin at seta tykkum í samband við meg á 26 27 72.
Vh
Høgni Lamhauge, flokslærari


text:
Hawaiianskt mál
Hawaiianskt (á hawaiianskum: ‘Ōlelo Hawai‘i) er eitt polynesiskt mál, sum er almenna málið á Hawaii. Tað eru bara umleið 8000 fólk sum tosa tað, men kortini er tað tað almenna málið. Tað er ikki hótt, tí tað fær grið á oynni Ni'ihau, sum hevur verið privatogn í eina øld, og øll sum búgva har, tosa hawaiianskt. Seinastu tíggjuárini hevur málið verið í brennideplinum, og nú eru skúlar stovnaðir, og ikki bara á Ni'ihau, har børnini læra at hava tað sum móðurmál.
Innihaldsyvirlit
Søga[rætta | rætta wikitekst]
Áðrenn 1820 var bara hawaiianskt tosað allastaðni á Hawaii, men onga aðrastaðni. Frá 1820 til 1887 vórðu oyggjarnar kristnaðar og hawaiianska málið broyttist. Kristnir missionerar vildu umvenda oyggjabúgvarnar við at umseta bíbliuna til hawaiianskt og við at prædika á málinum hjá teimum innføddu. Í 1826 fekk hawaiianska stavraðið gjørt. Nú kundi málið bæði tosast og skrivast. Frá 1839 til 1840 varð fyrsta grundlógin skrivað á hawaiianskum. Í 114 ár (1834-1948) vórðu tíðindabløð prentað á hawaiianskum. Mállæran kom í 1834 og fyrsta orðabókin í 1865. Nógvar hawaiianskar bókmentir vóru. Málið er skumpað til viks av enskum, og í dag duga færri enn 0,1% av fólkinum hawaiianskt. Í 2000 bleiv tað vældámdari at tosa og tað sigst vera heimsins mest romantiska mál.
Samanburður[rætta | rætta wikitekst]
Keldur[rætta | rætta wikitekst]
- 1. Ethnologuesa tøl frá 1995.
- Hawaiisk - Norsk wikipedia
- Hawaiian language - Ensk wikipedia


text:
Havtaska (havtaskuættin)
Lophius piscatorius Linné, 1758
Stødd: Havtaska verður næstan 200 cm long, vanliga millum 35 cm og 120 cm.
Dýpi: Hon er úr vatnskorpuni og fjøruni, niður á 1800 metra dýpi, møguliga enn djúpari. Um okkara leiðir er helst mest til av henni millum 100 og 700 metra dýpi. Hon er bæði við botnin og uppi í sjónum, eisini uppi í sjónum á víðum havi.
Teinar: R2 VI + 11-12; G 9-10; St 8-10;
Litur: Hon er nakað broytilig eftir umstøðunum, men vanliga er hon einlitt brún og sprøklut, dimmari ella ljósari, viðhvørt við reydligum farra. Gráhvít er hon undir búkinum. Royggið er gráhvítt.
Lýsing: Havtaska hevur stórt, breitt og flatt høvd, við stórum og breiðum kjafti. Sporlið er nakað flatt fremst og meira rundligt aftari. Tveir stórir beinnaddar eru aftanvert eyguni. Tríggjar høgar stengur eru á bakinum, tann fremsta er heilt fram móti gronini. Henda stongin hevur ein skræðulepa við ljósgagni á toppinum, og hann verður brúktur at lokka fong til sín. Onnur stongin er beint aftan fyri hesa stongina. Triðja stongin er á nakkanum. Mitt á bakinum millum uggafjaðrarnar er ein lítil fjøður við 3-4 teinum, og hetta alt er fremsta ryggfjøðurin. Aftara ryggfjøðurin er oman á sporlinum, og ein gotfjøður undir. Tær eru umleið eins til støddar. Sterturin er lítil, tykist samanfallin og trevsutur. Hon hevur stórar uggafjaðrar, ið sita frammanvert miðjuna. Búkfjaðrarnar eru smáar og eru tætt saman. Tær sita mitt undir øsinum og venda nakað ímóti síðunum og minna um føtur.
Tenninar eru nógvar, óregluligar, væl atskildar, langar og klænar, spískar og hvassar, afturábendar. Tær eru ójavnar í stødd, og í undirkjaftinum í mest sum tveimum røðum. Hon hevur smá eygu, sum sita nakað tætt saman. Roðsla er eingin. Táknaopini eru smá, eitt hvørjumegin aftan fyri og mest sum undir uggafjaðrunum.
Fram við síðunum allan vegin runt kroppin eru smáir, trevsukendir skræðulepar.
Eyðkenni: Stóra høvdið, stóri kjafturin og ørgrynni av hvøssum tonnum. Lokkiagnið á stongini fremst á gronini. Gráhvíta royggið.
Týdningur: Havtaska er dýrur fiskur og verður nógv veidd.
da: Havtaske – Bredflab, en: Monkfish – Angler, fr: Baudroie commune, ís: Skøtuselur, no: Breiflabb, tý: Seeteufel
Sí myndir og videoklipp her.
Útbreiðsla: Havtaska er vanlig undir Føroyum, á landgrunninum og bankunum bæði eystanfyri og vestanfyri, í Barentshavinum í útsynningspartinum, fram við norsku strondini til Norðsjógvin og í donskum sjógvi, sjáldan inn í Eystarasalt. Hon er undir Íslandi og runt Bretsku Oyggjarnar, suður til Gibraltar og nakað suður við Vesturafrika. Eisini í Miðjarðarhavinum og Svartahavinum er havtaska.
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Tussafiskar Lophiformes
Tussafiskahópurin hevur 18 ættir við umleið 66 slektum og 313 sløgum.
Undir Føroyum eru skrásettar 4 ættir við 5 slektum og 6 sløgum:
Undarlig útsjónd sermerkir tussafiskarnar. Teir flestu fiskarnir tykjast trevsutir, og teir flestu hava stórligt rundbøllut skap.
Á fleiri teirra er fremsti teinur í ryggfjøðurini vorðin til eina stong, ið verður brúkt sum tráða við „agni“ at lokka annan fisk til sín.
Oftast stóran kjaft við stórum tonnum, táknaopini eru smá.
Seinir svimjarar og lítið virknir fiskar. Hjá nøkrum teirra eru kallfiskarnir sera smáir og eru viðhvørt at sýggja grónir fastir uppi á kvennfiskunum.
Tussafiskar eru bæði á grunnum og djúpum vatni.


text:
- Tíðindi, mentan og ítróttur
Lækka avgjøldini í Kastrup
Flogvøllurin í Kastrup fer at gera tað bíligari hjá flogfeløgum, at nýta flogvøllin.
Flogvøllurin ætlar at lækka avgjøldini, sum flogfeløg rinda fyri at nýta flogvøllin, við 10 prosentum. Tað skrivar flogvøllurin í tíðindaskrivi.
Trýst hevur verið á flogvøllin um at lækka flogvallaravgjøldini bæði frá viðskiftafólkum og frá politikarum, og hesar atfinningar hava vit tikið til okkum, sigur nevndarformaður fyri flogvallirnar í Keypmannahavn, Lars Nørby Johansen.
Lækingin fer at at kosta flogvøllinum 300 milliónir krónur um árið.
Danska stjórnin legði í juli fram eina strategi fyri flogferðslu, sum ásetti, at prísirnir skuldu lækkast, fyi at gera tað bíligari hjá fólki at ferðast. Og fleiri flogfeløg - millum annað SAS - hava funnist at prísstøðinum á avgjøldunum hjá flogvøllinum í Kastrup.
Lars Sandahl Sørensen stjóri í SAS, sigur, at lækkingin er eitt fet á røttu leið, men enn er prísstøði ikki nóg lágt. "Vit síggja, at aðrir flogvallir hava lækkað prísirnar, men skulu vit verða kappingarfør við onnur flogfeløg, so mugu avgjøldini lækkast enn meira". Hann sigur eisini, at lækkingin væntandi fer at ávirka flogferðaseðlaprísirnir eitt sindur - "Vit noyðast at lækka prísirnir fyri at fylgja við í kappingini við onnur flogfeløg", vísur hann á.
Jóhanna á Bergi, stjóri í Atlantic Airways sigur í stuttari viðmerking, at hon fegnast um, at flogvøllurin í Kastrup endiliga lækkar prísirnir, tí avgjøldini eru vorðin ein munandi partur av flogferðaseðlaprísunum.
Enn hevur flogfelagið ikki fingið beinleiðis boð frá flogvøllinum í Kastrup um, at avgjøldini fara at lækka, men hon væntar at fáa boð um hetta í næstum. Og um so er, fáa viðskiftafólkini hjá føroyska flogfelagnum ágóðan av tí, leggur hon aftrat.
Jóhanna á Bergi sigur, at ein lækking á 10 prosent hevur ikki við sær eina stóra príslækking av flogferðaseðlaprísunum. Men sum heild hevur príslækkingin týdning fyri Atlansflog, tí flogfelagið rindar eitt avgjald fyri hvørt ferðafólk, ið ferðast umvegis flogvøllin í Keypmannahavn, og sera nógv ferðafólk ferðast úr og til Føroyar umvegis Kastrup.
Jóhanna á Bergi vísur, eins og stjórin hjá SAS á, at talið av ferðafólkum sum ferðast loftvegis er vaksið sera nógv seinastu árini. Flogvallirnir forvinna nógvan pening av hesum vøkstrinum, men flogvallirnir hava ikki lækkað avgjøldini samsvarandi, og tí er ein lækking uppá sítt pláss, leggur Jóhanna á Bergi aftrat. Hon vísur eisini á, at Vága Floghavn eisini átti at havt grundarlag fyri at lækka sínar prísir eins og flogvøllurin í Keypmannahavn, sigur Jóhanna Á Bergi, stjóri í Atlantsflogi í stuttari viðmerking.
Sí eisini


text:
- Tíðindi, mentan og ítróttur
Føroyingar dálka eisini
Tak niður
Ingmar á Løgmansbø hevur saman við vinmanninum John Johannesen fingið stuðul frá Tórshavnar Kommunu at kanna og upplýsa um plastdálking í Føroyum.
Ætlanin er at kveikja broytingar í atburðarmynstrum hjá borgarum og stimbra burðardygg átøk og nýbrot innan føroyskt vinnulív, umsiting og lóggávu, soleiðis at Føroyar verða ein fyrimynd og ikki ein eftirbátur á umhvørvisøkinum.
Tað er ovmikið av burturkasti í føroysku náttúruni og í djórunum, sum vit eta, sigur hann.
Sí eisini


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
Fjalsvegur
Juni 28 , 2010Nær verður miðteinurin á Fjalsvegi gjørdur?
Kongaskipið
Juni 28 , 2010Kunnu tit snara vev myndatólinum, so vit - útisetaar - kunnu síggja kongaskipið á Vestmanna?
Vevmyndatólið verður snarað inneftir nú fyrrapartin.
Dannebrog kemur á Vestmanna uml. kl. 12 í dag.
Dansistovan
Juni 22 , 2010Er dansistovan selt til heilt annað virksemi enn tað hon nú verður brúkt til, so sum ungdómsdans, bingo vm. Kommunan hevur jú opnað Staðið so ikki er brúk fyri dansistovuni meira.
Bygdarráðsfundurin í juni útsettur
Juni 21 , 2010HVí kemur skráin ongantí út á heimasíðuna undan fundunum ?
Smb. grein 5 stk. 2 í fundarskipanini fyri Vestmanna Kommunu verður fundarskráin til bygdarráðsfund send bygdarráðslimunum minst 4 arbeiðsdagar áðrenn bygdarráðsfundin.
Vanliga mannagongdin er, at fundarskráin verður send bygdarráðslimunum mikudagin áðrenn regluligan bygdarráðsfund (tvs. 4 arbeiðsdagar). Hósdag ella fríggjadag verður fundarskráin løgd á heimasíðuna og hongd í talvuna.
Næsti bygdarráðsfundur verður sum kunnugt væntandi 5. ella 6. juli. Fundarskráin til hendan fundin verður tí væntandi almannkunngjørd mikudagin, hósdagin ella fríggjadagin í vikuni frammanundan.
Brandliðið
Juni 17 , 2010Tað er deiligt at vit vita at vit hava eitt so gott sløkki og bjargingarlið her í Vestmanna, og teir hava eisini so sannuliga víst hvat teir duga til.
Tað man ikki altíð hava verið so hugaligt hjá teimum at fara til arbeiðis.
So at teir fáa okkurt gott afturfyri skal vera teimum vælunt.
Takk Vestmanna sløkki og bjargingarlið.
Vegirnir
Juni 17 , 2010Tað er fantastiskt sum vegurin inni í Dal er blivin góður har er stuttligt at fara biltúr:) Er tað kommunan, sum hevur staðið fyri hasum vælaarbeiði? Flott, flott! Nú manglar bara at dalurin verður ruddaður, har flýtur í øllum møguligum, rørum, hjólum, kassum, bøjum, flotum, og mangt, mangt annað. Hvør eigur allan handan lortin? um eg so má siga?
Har er so vakurt at ganga sær ein túr, so alt óruddi stendur í kontrast til ta vøkru náttúruna, og tann nú góða vegin. Um vit skulu gera okkum vón um at fáa tað reint og ruddiligt mugu vit byrja frá einum enda av.
Góðu tit ikki siga at tit einki kunnu gera við hetta, please!!!
Tað er arbeiðstakari, sum hevur gjørt hetta arbeiði fyri Elfelagið SEV.
Vestmanna Kommuna hevur sent áheitan á Elfelagið SEV, Sp/f Røkt og festaran um at rudda økið.
Leysar kettir
Juni 17 , 2010Haldi tað líkist ongum at onki verður gjørt við leysar kettir. Eg vamlist av hesum fremmandu kettunum gangandi í havanum.
Og so haldi eg eisini at tað er stór stór skomm at kommanan ger so nógv fyri at fáa hundarnar vekk, tá seyðurin er tann ið er nógv nógv verri
Takk
Juni 17 , 2010Tit í Vestmanna kommunu eiga takk.
Eg veit ikki hvør situr har, men takk fyri, hóast tit ikki eiga nógva pengar men hava gjørt so frægt sum tit hava. Takk fyri at tit byggja ellisheim, takk fyri at tit hava byrja uppá niðaraveg, takk fyri at tit hava byrja uppá at gera grønt á fótbóltsvøllinum, takk fyri at tit hava sett undgómshús á stovn, takk fyri at tit hava gjørt sýsluskrivstovuna í stand til eldri at vera í, takk fyri at tit hava stuðla VÌF á ymiskan hátt, takk fyri at tit stuðla Ageda felagnum í teirra arbeiði, takk fyri at tit giviði brandmonnunum nýggja brandstøð, takk fyri at tit vilja hava Kvívík og Vestmanna at leggja saman, takk fyri at tit líggja í sak við Kvívík um teirra bátahyl, takk fyri at ti góðu fiskivinnuskúlanum byggiloyvi og góðu landinum grundstykkið ókeypis, takk fyri at tit nú eiga húsini hjá Maju, tí har trongir til at breiðkast, takk at tit hava gjørt avtalu við SEV, um at tit nú eiga allar ognirnar framvið vegnum, takk fyri at tit hava hugna umkring sev vð brúgv o,ø. takk fyri fjallsvegin, takk fyri tað pena torgið. Tit eiga stóra tøkk uppiborna.
Barandmenn
Juni 17 , 2010Kunnu vit faa eina ferðafrágreiðing, um túrin hjá brandmonnunum í ìslandi.
Leysar kettir
Juni 15 , 2010Ger kommunan nakað við leysar kettur? Hava tær loyvið til at ganga leysar?
Røktarheim
Juni 14 , 2010Spell, at seinasti viðmerkjarin ikki setir sítt kristna navn undir tað, ið hann/hon metir um byggingina av røtarheimi. Tá hevði borið til, at fingið eitt skilagott orðaskifti um málið.
Viðmerkjarin kundi eisini nevnt okkurt alternativ til byggingina, ið nú fer fram.
Eingin ivi er um, at flestu okkara, eru sera fegin um og takksom fyri, at ein framúr góð loysn á eldraøkinum, nú er í ljósmála.
Jóhan Simonsen
Røktarheim
Juni 11 , 2010Tað kann eisini vera at tað er kvirt um røktarheimsbygging, tí vit eru kedd og stúrin fyri, tá ið rokningin kemur:( Vit hava ikki gloymt Fjalsveg og alt annað, sum ikki verður gjørt liðugt. Ikki allir vestmenningar gleðast um Røktarheimið, bara so tit vita tað!
Burturmist taska
Juni 11 , 2010Dóttir mín hevur mist eina tasku, møguliga, á veg frá bussinum og heim til okkara. Taskan er lítil og grá. Í henni er ein ljósagrøn pengamappa og ein Nokia fartelefon.
Hon fór av bussinum Heygagøta/Bøgøta og gekk síðani niðan gjøgnum Heygatún og gøtuna niðan á Hallarveg.
Um onkur hevur funnið taskuna, so vinarliga ring til mín á tlf. 272922.
Malan
at røra seg!!
Juni 09 , 2010Eg haldi tað er frálíkt at kommunan er við til at skipa fyri felags tiltøkum bæði so og so. Tað kostar kommununi lítið og onki at bjóða ein drekkamunn og leggja hølir til, men er til stórt gagn fyri teir borgarar, sum annars taka av tilboðnum. Rokni heldur ikki við at tað hevur negativan ávirkan á arbeiði hjá teimum ráðandi.Stóra tøkk til tykkum øll sum tíma at skipa fyri tiltøkum av øllum slag.
Verður nøkur blómusøla í ár??
Ongin plantusøla verður í ár.
veb camera
Juni 09 , 2010Er tað ætlanin at vebcameraði skal vísa so, sum tað ger nú, útmerkaður rætningurtil bátastevnu at síggja niður á kajuna men so ikki meira.Snara tí heldur aftur sum tað var frammanundan tað var ein góð mynd
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Hýsa
Hýsa (frøðiheiti - Melanogrammus aeglefinus) fæst rættiliga víða á leiðunum við Føroyar. Bæði á landgrunninum, Føroyabanka, Ytrabanka og Ytstabanka. Hon fæst bæði á grunnum vatni og niður ímóti 5-600 metra dýpi. Hýsa gýtir frá mars til mai. Gýtingin er tó í hæddini í sinnu helvt av apríl. Hon gýtir rættiliga víða. Men trý høvuðsgýtingarøki eru: eystan-, vestan- og norðanfyri. Hon gýtir eisini á Føroyabanka. Yngulin er uppi í sjónum teir fyrstu mánaðirnar. Men í august-september leitar hann niður at botni á umleið 100-500 metra dýpi. Hýsan veksur upp á vanligu fiskileiðunum, og smáhýsan er tí ikki so væl vard ímóti fiskiskapi sum t.d. toskurin. Í uppvøkstrinum er hon heldur ikki so væl vard ímóti fíggindum. Føðin hjá hýsuni eru ymisk slangukrossfiskur, krabbadýr, maðkasløg, og smáfiskur.


text:
Seturskjakið í kvøld var um bókmentir og politikk. Alt var fínt, men einki kjak, kanska tað var fundarfólkið, sum ikki megnaði uppgávuna. Eg meini, salurin var fullur, fínt; pallborðið var super væl mannað, fínt; evnið er serstakliga áhugavert; framløgurnar hvør sær vóru eisini góðar, tey vóru væl fyrireikað og vistu, hvat tey tosaðu um.
Turið legði fyri við at greiða frá sambandinum millum bókmentir og samfelag, síðani kom Hanus, hann vísti við fleiri dømum, at hann er væl belisin maður, segði m.a. at bókin Tummasarsmátta verður søgd at hava byrjað amerikanska borgarakríggið, næstur var Bergur og seinastur Jóanes, sum segði, at politikkur er absalutt neyðugur í skaldskapi. Bergur hevði funnið fram brævaskifti millum William Heinesen og Christian Matras, sum metti um skaldskap hjá Heðini Brú, talan var um prosapettið Og heystið kom, sera áhugavert at hoyra, at teir hildu, at Heðin Brú var ov politiskur, at hann skuldi hildið seg neutralan. Bæði Heðin Brú og Martin Joensen hildu seg jú til Javnaðarflokkin, og tað var semja um, at tað kundi gera bókmentaligar tekstir minni skaldsligar. Høvundarnir í pallborðinum eru jú heldur ikki neutralir, men hella til politiskar flokkar, so teir ru í góðum selskapi.
Men einki kjak, fólk lesa bøkur, tað er ikki tað, tað eru bókaklubbar, bókablogar o.t. men bløðini hava ikki áhuga, KVF hevur lítlan og ongan áhuga, einki tíðarrit sum ummælir osfr.


text:
Breytir
20.08.2017 - Miðlabreytin
Náttúru-og djórabreytin í Nám X við í Clean the Oceans
07. Apr 2018
Herfyri var náttúru-og djórabreytin í Nám X og ruddaði í Kaldbaksfirði.
Breytin er við í "clean the oceans", ið m.a hevur til endamáls......
les meir
Kostbreytin heldur lív í føroysku matmentanini
24. Okt 2017
Aftur í ár hevur kostbreytin í Nám X undir leiðslu av meistarakokki okkara, Jacobu Lervig, hildið lív í føroysku matmentanini.
les meir
Náttúru-og djórabreytin í fletting
19. Okt 2017
Í hesum døgum eru fjøllini gingin og flettingin fyri. Náttúru-og djórabreytin hevur í dag flett lamb saman við lærarum teirra. Símun Joensen, lærari, var teimum ungu hollur í ráðum og legði teimum....
les meir
Myndir: Breytir á ferð í Suðuroy
08. Sep 2017
Hósdagin 7.sept. vóru næmingarnir í miðla- og íverksetarabreytunum sín árliga kunningartúr í Suðuroy.
Breytirnar vitjaðu Dennis Holm, borgarstjóra, sum hevði ein upplýsandi....
les meir
Profilurin: Eg havi altíð viljað verið sum faðir
29. Aug 2017
Miðlabreytin hevur hitt Hjartvar Bødvarsson úr Dali, sum gongur á handverksbreytini í Nám X....
les meir
Skúli kann vera so mangt
21. Mar 2017
Týsdagurin, 20.mars, var ein øðrvísi skúladagur í Eysturskúlanum.


text:
Urd Grandorf Bak, sum er í starvi sum vinnugranskari hjá Ocean Rainforest, var kosin at hava besta vísindaliga uppslag (poster) á altjóða tararáðstevnuni 6th Congress of the International Society for Applied Phycology í Nantes í Frankaríki, sum var frá 17-23 juni. Meira enn 500 fólk luttøku á ráðstevnuni, og Urd luttók við tveimum postarum: “Seasonal variation of iodine in Faroese Kelps cultivated offshore for food and feed” og “Seasonal variation of trace metals and inorganic arsenic in Faroese Kelps”.
Tað var postarin um árstíðarbroytingar í jodinnihaldi í føroyskt aldum tara, sum bleiv kosin besti postarin á ráðstevnuni. Niðurstøðan av granskingini er m.a., at jodinnihaldið er munandi hægri um veturin enn um summari í sukurtara (S. latissima), at hesin eisini inniheldur meira jod enn tang (A. esculenta). Granskingarúrslitini vilja økja um vitanina hjá brúkarum í mun til jodinnihald – alt eftir nær tarin verður skorin.
Granskingin er gjørd í samstarvi millum Ocean Rainforest og granskarar frá DTU í Danmark, har Urd er innskrivað sum PhD granskari. Arbeiðið er partur av verkætlanini MacroValue, sum Nordic Innovation viðfíggjar, og verkætlanini MacroCom, sum er fíggjað av danska Innovationstyrelsen og Ocean Rainforest.
Postarin, sum fekk heiðurslønina, er avmyndaður niðanfyri: